Maialen Beloki, Donostiako Zinemaldiko Hautespen Batzordeko kidea: "Euskaraz ere, aukera zabala — Gaztezulo\nMaialen Beloki, Donostiako Zinemaldiko Hautespen Batzordeko kidea: "Euskaraz ere, aukera zabala\nMaialen Beloki, Donostiako Zinemaldiko Hautespen Batzordeko kidea: "Euskaraz ere, aukera zabala https://www.gaztezulo.eus/albisteak/maialen-beloki-donostiako-zinemaldiko-hautespen-batzordeko-kidea-quoteuskaraz-ere-aukera-zabala-heldu-zaiguquot https://www.gaztezulo.eus/albisteak/maialen-beloki-donostiako-zinemaldiko-hautespen-batzordeko-kidea-quoteuskaraz-ere-aukera-zabala-heldu-zaiguquot/@@download/image/20128288897maia_1360239667.jpg\nIkusle soil izatetik Donostiako Zinemaldian proiektatuko diren filmen hautatzaile izatera igaro da Maialen Beloki (Donostia, 1983). Gaztea da, baina errodajerik, behintzat, ez du falta.\nDonostiako Zinemaldiak 60. urteurrena beteko du irailean. Nola dator aurtengo edizioa?\nData berezia da, eta Zinemaldi osoa jai giroan murgil dadin saiatzen ari gara. Oraindik erabat iragarri ez ditugun arren, hainbat ekitaldi berezi prestatuko ditugu.\nSail Ofiziala oso pelikula ezberdinek osatuko dute, aniztasuna izango da nagusi, eta ikusleei eta kritikari ere gustatuko zaizkiela uste dugu. Esaterako, Blancanieves izeneko film espainiar oso berezi bat proiektatuko dugu, 20ko hamarkadako zezenketen munduan kokaturiko lan mutua. Egia da, baita ere, film askok familiaren inguruko gogoeta egiten dutela. Beraz, denetarik egongo da.\nAzken hilabeteotan lanez lepo zabiltzaten arren, film aukeraketa urte osoko lana da.\nJose Luis Rebordinosek dioen bezala, Zinemaldia amaitu eta hurrengo egunean bertan hasten gara datorren urteko filmetan pentsatzen! Noski, azken hilabeteetan denak abiadura hartzen du eta pelikula gehienak ere orduan iristen zaizkigu. Baina Hautespen Batzordeko kide asko beste zinemaldietan ere izaten dira, eta bertan ikusitako filmak ekartzen dituzte.\nZe irizpide erabiltzen duzue filmak aukeratzeko?\nZortzi lagunek osatzen dugu batzordea, eta film guztiak ikusten saiatzen gara. Batzuetan ezinezkoa da, horrenbeste izaten ditugu! Beraz, banatu egiten ditugu. Filma hautatua den ala ez akordio bidez ebazten dugu gehienetan, nork bere arrazoiak emanaz, bozketarik egin gabe; baina lortzen ez badugu, eztabaidaz hartzen dugu erabakia. Irizpideei dagokienez, nagusiena eta ezinbestekoa kalitatea da; hortik aurrera, herrialdeen ordezkaritza parekidea eta halako auzi teknikoagoak aintzat hartzen ahalegintzen gara.\nOrotara zenbat film ikusten dituzue behin betikoak hautatu aurretik?\nSail guztiak kontutan harturik, 2.000 inguru. Ikaragarri dira, bai, baina sailak ere asko direlako!\nNola iritsi zara zu Hautespen Batzordera?\nDonostiarra izanik, txikitatik gustatu izan zait Zinemaldia. Sekula hutsik egiten ez nuen horietakoa nintzen, sarrerak lortzeko ilara luzeak egiten dituztenetakoa. Nire ibilbidea ikusle moduan hasi zen, eta gerora Ikus Entzunezko Komunikazioa ikasi nuen. Garai hartan Zinemaldiko prentsa bulegoan egin nituen praktikak, barruko antolaketa ezagutzeko asmoz, eta doktoretza-tesia amaitutakoan Zinema teoria, analisia eta dokumentazioan doktorea da, Zinemaldiaren baitan antolatzen diren Zine Ikasleen Nazioarteko Topaketen antolakuntzan hasi nintzen lanean. Hurrengo urtean Zinemiran eta Made In Spain sailetan ere aritu nintzen, eta aurten azkenik Hautespen Batzordean sartu naiz.\nOngi prestatuta iritsi zara, beraz.\nIkasleen Nazioarteko Topaketetan film laburrak ikusi eta horien balorazioa egiten nuen, eta horrek asko lagundu dit. Dena den, aurtengoa beste kideengandik ikasteko urtea izan da niretzako.\nEta nola egiten duzue euskal filmen hautaketa?\nProzesua berbera da sail guzietan. Egia da euskal filmak urriagoak direla, baina ez pentsa horrenbesteko aldea dagoenik; aurten aukera zabala iritsi zaigu! Gainera, filmak euskaraz diren arren, azpitituluak izan ohi dituzte hizkuntza menderatzen ez duten batzordekideentzat, eta denon artean aukera ditzakegu.\nEuskal zinemari eskainitako saileko, Zinemirako, arduraduna ere bazara, gainera. Aurtengoan zein film nabarmenduko zenituzke?\nKontuan izan behar da Zinemira Sailetik kanpo ere hainbat euskal film ditugula; Zabaltegi Bereziak sailean, adibidez, Fermin Muguruzaren Zuloak, Iñaki Elizalderen Baztan, eta Patxo Telleria eta Aitor Mazoren Bypass filmak daude, eta Zuzendari Berriak sailean Miguel Angel Jimenezen Chaika.\nEta Zinemiraren baitan?\nFilm gehienak dokumentalak dira, eta zaila egiten zait izenburu bat azpimarratzea. Pura Vida lanak, esaterako, mendian harrapatuta geratu zen Iñaki Otxoaren esperientzia kontatzen du oso modu originalean; Jose Antonio Sistiagaren eta Bernardo Atxagaren ibilbideak biltzen dituzten dokumental bana ere sartu ditugu sailean; eta baita emakumeek jasaten duten indarkeria politikoari, fisikoari, ekonomikoari\nburuzko beste bat ere, Mariposas en el hierro izenekoa. Guztiak aipa nitzake, oso ezberdinak baina interesgarriak direlako.\nEuskal zinemagintza indartsu dago, alajaina!\nAurten behintzat film asko heldu zaizkigu, ez soilik euskarazkoak. Nik ez dut beste urteekiko erreferentziarik baina, batzordekideek komentatu dutenez, kalitatea eta kantitatea oso ongi mantendu dira. Beldur gara, dena den, datorren urteari begira; ekonomikoki egoera zail dagoenez, ekoizpen-etxeak film gutxi egiten ari dira eta.


GoWikipedia - Paraguai\nGoiburua: Paz y justicia\n(Bakea eta Justizia)\nEreserkia: Paraguayos, República o Muerte\n(Paraguaiarrok, Errepublika ala Hil)\neta hiri handiena Asunción\n- Presidentea Federico Franco\n- Guztira 406,752 km2 (59.)\n- Ura (%) 2,3\n- 2005 zenbatespena 6.347.884 (100.)\n- Dentsitatea 15 bizt./km2 (161)\n- Udan (DST) (UTC-5)\nParaguai (izen ofiziala: Paraguaiko Errepublika, eta gaztelaniaz: República del Paraguay) Hego Amerikako erdialdeko estatua, itsasbazterrik gabekoa, Paraguai ibaiaren bi ertzetan kokatua. Mugakide ditu Argentina hego eta hego-mendebaldean, Brasil ekialdean eta Bolivia ipar eta ipar-ekialdean. Hiriburua Asuncion da.\nHerrialdearen izenak "itsasora doan ura" esan nahi du guaranieraz, hitz hauetatik eratorria: para (itsasoa), gua (-ra, -tik) eta y (ura). Guaranieraz, Asuncion hiriburua bakarrik izendatzeko erabiltzen da; gaztelaniaz, aldiz, herrialde osoa izendatzeko.\n3.1 Aliantza Hirukoitzaren Gerra (1864-1870)\n3.2 Chacoko Gerra (1932-1935)\n3.3 1936tik aurrera\n3.4 1989tik aurrera\n5 Gobernua eta gizartea\nParaguai bitan zatitzen duen Paraguai ibaia.\nChaco eskualdeko landaredia.\nParaguai ibaiak lurraldea bi eskualde geografikoki desberdinetan banatzen du: ekialdeko eskualdea (Paraguay Oriental) edo Paraná ibaiaren eskualdea, eta mendebaldeko eskualdea (Paraguay Occidental) edo Gran Chaco eskualde idorra. Chaco Handiko ibai nagusia Pilcomayo da, Paraguai ibaiaren adar nagusia eta Paraguairen eta Argentinaren arteko hego-mendebaleko muga eratzen duena. Behe-ibilguan istingadi zabal bat eratzen du Pilcomayok. Gainerako ibai gehienak Chacoko lur irazkorretan barneratzen dira, itsasoratu gabe.\nEkialdeko eskualdean zabaldiak daude, baina mendi garaiak ere badira, batez ere Brasilgo mugan: Amambai eta Mbaracaiu mendikateak (880 m). Gran Chaco, aldiz, lautada handi batek osatzen du, estatuaren %60 hartzen duena. Ibai nagusiak Paraguai eta Paraná dira, eta haien ibaiadarrekin estatuan mugak eta komunikabide nagusiak osatzen dituzte. Paraguaiko hirien gehiengoa, hiriburua barne, ibaiertzetan daude, eta ibai-portu nagusiak dira.\nParaguai ibaia Hego Ameriketako ibai handienetako bat da: iparraldetik hegoaldera mila kilometro inguru egiten ditu Paraguaiko lurraldean zehar, eta Parana ibaian isurtzen du ura, hegoaldeko mugatik hurbil. Oso gainezkaldi luzeak izaten ditu, eta urpean geratzen diren eremu zabalak zingira bihurtzen dira. Iparraldean eta hegoaldean Paraguaiko iparraldeko eta hegoaldeko muga egiten du Paraguai ibaiak. Parana ibaiak, berriz, Paraguairen eta Brasilen arteko muga-lerroa egiten du ekialdean eta hegoaldean. Parana ibaiaren egitura dela eta, haitzarte estuan sartua, indarretxe handiak eraiki dira haren ibilguan. Parana ibaia, Paraguai eta Pilcomayo ibaiak bezala, ontziz ibiltzeko egokia da, eta, horri esker, itsasorako aterabidea du Paraguaik.\nEkialdeko eskualdean klima subtropikala da. Gran Chaco eskualdean, aldiz, klima tropikala da nagusi, urtaro lehor eta euritsuarekin. Paraguaiko klima beroa eta euritsua da udan (urria-martxoa), eta samurra eta lehorra, berriz, neguan (apirila-iraila). Nolanahi ere, alde handiak izaten dira lurraldearen alderdi batetik bestera. Oro har, iparraldea hegoaldea baino beroagoa eta ekialdea mendebaldea baino euritsuagoa dira. Hala, udako tenperatura 25-40 °C bitartekoa izaten da, eta negukoa, berriz, 10-20 °C artekoa. Euriari dagokionez, urtean zehar 1.700 mm euri izaten dira Parana ibaiaren inguruan, 1.200 mm Paraguai ibaian zehar, eta 500 mm edo gutxiago Chaco aldean, ipar-mendebaldean.\nEuria bezala, landaredia ere urrituz doa ekialdetik mendebaldera. Oihan tropikalak hartzen ditu ekialde hezeko muino eta mendiak, eta Chaco aldeko ekialdea. Oihanean, besteak beste, zedroa, kaoba, Schinopsis lorentzii, palmondoak eta Ilex paraguariensis edo mate-arbola hazten dira. Lautadetan sabanak hartzen du oihanaren tokia, zuhaiztiekin batera alderdi batzuetan, eta zingiretan, berriz, belar luzeak, iratzeak eta uretako landareak hazten dira. Chaco aldeko mendebaldean estepa da nagusi, lehorrera egokitutako landare eta zuhaixka arantzatsuekin.\nNekazari eta abeltzain handiak basoa soiltzen ari dira, eta, horren ondorioz, habitatak suntsitzen. Bereizketarik gabeko ehiza eta zuhaitz-mozketa direla-eta, 14 ugaztun-mota, 11 hegazti-mota eta 2 narrasti-mota desagertzeko zorian daude. Ur zikinak inolako tratamendurik gabe isurtzen dira leku batzuetan, eta kutsadura-arazo handiak daude.\nInguruko herrialdeen artean, dentsitate txikiena duena da Paraguai (11,4 biztanle kilometro karratuko). Biztanleen banaketan alde handiak daude leku batetik bestera: paraguaiarren % 96 baino gehiago ekialdean bizi dira, eta % 4 baizik ez mendebaldean. Hiri nagusiak, hiriburuaz gainera, San Lorenzo (133.300 biztanle), Ciudad del Este (133.900 biztanle), Concepcion (25.600 biztanle), Juan Pedro Caballero (80.000 biztanle) eta Fernando de la Mora (95.287 biztanle) dira. Paraguaiko biztanleen %56 hirietan bizi da, gehiengoa hiriburuko eskualdean.\nEtnikoki, kulturalki eta sozialki, Paraguai Latinoamerikako gizarte homegeneoetakoa da. Biztanleriaren % 95 mestizoa da (batez ere espainiar eta guaranien oinordekoak). Biztanleen % 75 gaztelaniaz hitz egiten du, eta % 90ek guaraniera ulertzen du[erreferentzia behar], estatuko bi hizkuntza ofizialak. Badira ere alemaniarren, japoniarren, korearren, txinatarren, arabiarren eta brasildarren oinordeko ugari, han kokatu eta beren hizkuntzak gorde dituztenak. Guaraniera etxean erabiltzen da, eta merkataritza-harremanetan gaztelania. Milioi bat paraguaiar atzerrian bizi da, haietarik 200.000 inguru, arrazoi politikoengatik erbesteratua. XX. mendearen erdialdean, Paraguaiko biztanleen % 35 analfabetoa zen; egun, % 8. Bizi-itxaropena, XX. mendearen bukaeran, 69 urtekoa zen.\nParaguaiko biztanleria (milakotan)\nEuropako espedizioak gaur egungo Paraguaiko lurraldera iritsi baino lehen, guaraniak bizi ziren Paraguai eta Parana ibaien artean. Portugaldarrak iritsi ziren lehenbizi, 1524an, Brasildik barrena Aleixo Garciaren gidaritzapean. Bi urte geroago, Sebastian Cabot italiar itsasgizonak Parana ibaian gora egin zuen harainoko bidea. 1537an Juan Salazar de Espinosa espainiarrak Santa Maria de la Asuncion gotorlekua eraiki zuen Paraguai ibaitik hurbil. Asuncion hiria Hego Ameriketako espainiar konkistatzaileen erdigune bilakatu zen. Domingo Martinez de Irala gipuzkoar konkistatzailearen gobernupean, Asuncionetik abiatu ziren Santa Fe, Corrientes, Villarrica, Santa Cruz de la Sierra eta beste hiri batzuk sortu zituzten espedizioak, eta 1580an Buenos Aires berriro eraikitzera abiatu zena, mestizoz eta espainiarrez osatua.\nXVII. mendean, jesuitek beren gain hartu zuten indiarrei kristau-ikasbidea erakusteko eta Espainiaren aginpidera makurrarazteko agindua. Eginkizun horretarako, Jesusen Lagundiak 32 barruti (reducciones) sortu zituen mende eta erdi batean. Guztira, 100.000 indiar inguru bizi izan ziren autonomia osoa izatera iritsi ziren barruti horietan. Asunciongo lurjabeek, ordea, lur eta langile gehiago nahi zituzten. Hori zela eta, gerra piztu zen lurjabeen eta jesuiten artean, jesuitei indiarrekiko nagusitasuna kendu nahi baitzitzaien. Gerrak 1721etik 1735era iraun zuen. Jesuitak atera ziren garaile zortzi mila guaranik Buenos Airesko gudarosteari Asuncion hartzen lagundu baitzioten. Nolanahi ere, 1750ean Espainiak eta Portugalek lurralde horiek bi herrialdeen artean banatzea erabaki zuten, Espainiak beldurra baitzion jesuitek iritsitako ahalmenari. Geroago, Espainiak bere aginpideko lurralde guztietatik jesuitak egotzi eta frantziskotarrei eta koroaren ordezkariei utzi zizkien jesuiten mendean ziren lurrak. Harrezkero, lur horien oparotasuna gainbehera etorri zen. Guaraniak, edo lurjabeen mendean geratu, edo oihanera joan ziren ihes. Jesuiten jokaerari esker, guaraniera ez zen galdu, Ameriketako beste herrietako bertako hizkuntzekin gertatu zenaren kontra.\n1776an Espainiak Rio de La Platako errege-ordezkaritzaren hiriburua izendatu zuen Buenos Aires, eta Asuncion hiriburu berriaren mendean geratu zen. 1810ean Buenos Airesek burujabetasuna aldarrikatu zuenean, Asuncionek uko egin zion hiri harekiko morrontzari eta, portugaldarren laguntzarekin, aurre egin zien Buenos Airestik hiria hartzeko bidalitako gudarostearen erasoei. 1811ko maiatzean, Paraguaik burujabetasuna aldarrikatu zuen. Asunciongo batzordeak José Gaspar Rodríguez de Francia legegizona izendatu zuen Paraguaiko errepublikako diktadore. Francia diktadoreak, Gorena deitua, hil arte izan zuen aginpidea (1840). Urte horietan, Paraguaik ez zuen ia harremanik izan kanpoko herrialdeekin nazioaren izaera eta askatasuna sendotzearren, baina nekazaritzaren erreforma egin zen, eta heziketa hedatu. 1844an, Carlos Antonio Lópezen lehendakaritzapean, Paraguaiko lehen konstituzioa onartu zen. Urte horietan kanpo-harremanak sendotu ziren, lehen industriak sortu eta gudarostearen azpiegitura indartzeko lanak egin ziren: burdinbidea, merkataritza eta gerra-ontzidia, telegrafoa, gotorlekuak eta soldaduentzako erietxeak. Brasilek, 1844an, eta Buenos Airesek, 1852an, Paraguairen burujabetasuna onartu zuten.\nAliantza Hirukoitzaren Gerra (1864-1870)\nSakontzeko, irakurri: «Aliantza Hirukoitzaren Gerra»\nC. A. López 1862an hil zenean, haren seme Francisco Solano Lópezek hartu zuen lehendakaritza. Uruguaiko zurien eta gorrien arteko gerra zibila zela eta, Brasil, aginpidea lortzeko matxinatu ziren gorrien alde, Uruguain sartu zen. Paraguaik gudarostea bidali zuen Uruguaiko zuriei laguntzera, baina Argentinako gobernuak igarobidea ukatu zionean gerra piztu zen. Brasilek, Argentinak eta Uruguaik gorriak garaile zirelarik bat egin zuten Paraguairen aurka. Oso gerra latza izan zen, eta horren eta bien bitarteko kolera izurritearen ondorioz, Paraguaiko biztanleria oso urritu zen. Brasilgo gudarostea 1876an atera zen Paraguaitik. Gerra ondoren, bi alderdi nagusi eratu ziren: Alderdi Gorria, kontserbadore eskuindarra, eta Alderdi Liberala. Mende-bukaera bitartea,n alderdien arteko liskarrak, gerra zibilak eta estatu-kolpeak izan ziren Paraguain. Gorriak 1887tik 1904ra izan ziren aginpidean. Urte horretan bertan, matxinada baten bidez, liberalek hartu zuten aginpidea, gero hogeita hamar urtez gorde zutena.\nChacoko Gerra (1932-1935)\nChaco lurraldeko mugak zehaztu gabe zirela eta, Boliviak, itsasorako aterabidea bilatu nahian, Paraguai ibairaino zabaldu nahi izan zituen bereak. Bi herrialdeen gudarosteak, indiarrez osatuak gehienbat, hiru urtez borrokatu ziren Chacon. 100.000 paraguaitarretik gora hil ziren gerran. Gerra hasi baino urte batzuk lehenago, petrolioa aurkitu zuten Chacon, eta, Estatu Batuek, hango hobiak ustiatzeko zituzten interesak zirela eta, esku hartu zuten gerra amaitzeko. Paraguaik Chaco lurraldearen hiru laurdenak gorde zituen. Gerraz gero, gudarosteak esku handia izan du Paraguaiko gobernuan.\n1936an Rafael Franco koronelak hartu zuen aginpidea. 1939ko hauteskundeetan Estigarribia, Chacoko gerrako heroia, atera zen garaile. 1940an, hegazkin-istripu batean hil zen Estigarribia, eta hurrengo urteetan diktadore askoren mendean izan zen Paraguai. XX. mendearen erdialdetik aurrera Paraguairen eta Brasilen arteko harremanek hobera egin zuten. XX. mendearen lehen erdian, 31 urtean 32 lehendakari izan ondoren Paraguain, 1954an Alfredo Stroessner jeneralak indarrez hartu zuen aginpidea. Stroessnerrek oposizio legala baizik ez zuen onartu. Askotan, berak hautatzen zituen oposizioko buruzagiak, eta zazpi aldiz hautatu zuten lehendakari, azkenekoz 1988ko otsailean. Stroessner alemaniar jatorrikoa zen, nazismoaren mireslea, eta Europatik ihes egindako gerra-kriminalak babestu zituen. 1985 inguruan, jeneralaren erregimena Hego Ameriketako diktadura luzeena bakarrik geratzen hasi zen, demokrazia bidea hautatu zuten Hego Ameriketako beste herrialde batzuen artean, eta oposizio indartsua sortu zen: Langileen Sindikatu Arteko Mugimendua, indiarren aldeko erakundeak, Lurrik gabeko Nekazarien Batzar Iraunkorra, eta Nekazari Emakumeen Koordinadora, besteak beste. Eliza katolikoa ere aldaketa eskatzen hasia zen. 1989ko otsailaren 3an, Andrés Rodríguez jeneralak kargutik bota zuen Stroessner, eta berak hartu zuen aginpidea. Berehala, hauteskundeetara deitu zuen, maiatzerako. Eta agindu bezala egin ziren.\n1989ko maiatzaren 1eko hauteskundeetan oposizio guztiak parte hartu zuen, alderdi komunistak izan ezik, legez kanpo baitzegoen oraindik. Rodríguez jeneralak (inguru hartako droga-trafikoaren giltza nagusietako bat) irabazi zituen hauteskundeak, botoen % 68 eskuratuta. Oposizio-talde nagusiak Alderdi Erradikal Liberal Benetakoak botoen % 21 eskuratu zituen. Hauteskundeetan Alderdi Gorriak, aginpidea zuenak, iruzurra egin zuela salatu eta frogatu bazuen ere, oposizioak demokratizazio-prozesu baten abiapuntutzat hartu zituen hauteskundeak. Ekonomian, nazioarteko enpresak soja eta kotoiaren handizkako produkzioan hasi ziren. Atzerritik joandako enpresa eta kolono gehienak Brasilgo mugan daude bilduta, 1.200 kilometro luze eta 65 kilometro zabal den lur-zerrenda batean. Han portugesez hitz egiten da, eta Brasilgo dirua erabiltzen da. Uste da 350.000 brasildar inguru daudela mugaldean bizitzen. Caazapa eta Caaguazu aurrerabidean jartzeko proiektuak, Mundu Bankuaren laguntza duenak, indiarren lurrak okupatzea eta abeltzaintzarako eremu bihurtzea dakar, indiarrak leku jakin batzuetara zokoratzen baititu. Hamabi bat indiar elkartek Biltzar Nazional Konstituziogilean ordezka zitzala eskatu zioten Central Unitaria de Trabajadores (CUT) sindikatuari. Biltzar horretarako diputatuak hautatzeko hauteskundeetan, 1991ko abenduan, CUTek Konstituzioa Denontzat mugimenduari eman zion botoa. Brasilgo mugan eraiki zen Itaipuko urtegi erraldoia martxan jartzeak bi herrialdeen arteko loturak estutu zituen. 1991ko ekainean, lehen hauteskunde libreetan, Alderdi Gorriak atzera egin zuen, eta indar politiko berri bat azaldu zen indartsu: Asuncion Denontzat mugimendu independentea. Mugimendu horretako buruzagiak, Carlos Filizzola medikuak (31 urte zituen), CUTen eta zenbait gizarte-erakunderen babesa zuen. Carlos Filizzola Asunciongo alkate hautatu zuten, botoen % 35 baino gehiago eskuratuta. Bere karguaren jabe egitean, hiriko sektore herrikoien alde egingo zuela hitz eman zuen. Biltzar Nazional Konstituziogilerako hauteskundeetan, abenduan, Alderdi Gorriak botoen % 60 eskuratu zituen; Domingo Lainoren Alderdi Liberal Erradikal Benetakoa bigarren geratu zen, botoen % 29 eskuratuta, eta Konstituzioa Denontzat mugimenduak, Filizzolaren gidaritzapean, hirugarren lekua lortu zuen. 1992ko ekaineko Konstituzioak 1967koa —hau da, Stroessnerrena— ordezkatu zuen. Errepublikako presidentea, Auzitegi Gorenekoa eta Kongresukoa ez ziren konstituzio berria aldarrikatzeko ekitaldira agertu. Konstituzio berriak giza eskubideak babesteko legeak onartzen zituen, eta delitu arruntak heriotzaz zigortzea debekatzen. Armadaren barruan behin eta berriz ustelkeria-salaketak zirela eta droga-trafikoa zela eta, besteak beste, ikerketak hasi ziren. Armadako komandanteburu nagusia atxilotu zuten.\n1992ko abenduan, Paraguaik, Argentina, Brasil eta Uruguaik merkatu komun bat (Mercosur) sortzeko ituna egin zuten. Ituna 1995ean gauzatu zen. 1992an guaraniera hizkuntza ofizial izendatu zuten. 1993ko maiatzeko hauteskundeetan, ustelkeria-salaketen eta Alderdi Gorria aginpidean egotea eskatzen zuen armadaren mehatxuen erdian, hautagai ofizialistak, Juan Carlos Wasmosyk, botoen % 40 eskuratu zuen. Botoa emateko eskubidea zuten 1,7 milioi paraguaitarren % 75ek eman zuen botoa. Armadak, mugan jarrita, Argentinan eta Brasilen bizi zirenei sarrera eragotzi zien. Alderdi Liberal Erradikal Benetakoak botoen % 33 eskuratu zuen, eta Bategite Nazionalak (enpresaburuen aldeko koalizio bat zen) botoen % 25. Wasmosy Paraguai independentearen 182 urteetako lehen lehendakari hautatu zibila bihurtu zen. Kongresuak aginpide zibilari eman zion aparatu militarraren kontrola. Irailean, Juduen Mundu Kongresuak Wasmosyri gobernu-artxiboak zabaltzeko eskatu zion, Bigarren Mundu Gerran Paraguain babes hartutako naziak bilatzeko. 1994an, militarrek politikan parte ez hartzeko lege bat onartu zuen Legebiltzarrak. Gobernuak eta armadak legea konstituzioaren aurkakotzat jotzeko ekintzak abiatu zituzten berehala. Hori zela-eta, oposizioak gorriekin zuen laguntza-ituna hautsi zuen. Estatu Batuek behartuta, Wasmosyk Ramón Rozas Rodríguez izendatu zuen drogaren aurkako borrokaren buruzagi nagusi.\n1994an, Lino Oviedo jenerala tartean nahasten zituen txosten bat aurkeztera zihoala, Rozas hil egin zuten. Urte hartan borroka gogorrak izan ziren nekazarien eta polizien artean herrialdeko zenbait eskualdetan. Elizaren erakundeak, sindikatuak eta oposizioko alderdiak nekazarien alde egin zuten. Maiatzean greba orokorra egin zen, soldata-igoeraren eta nekazaritzaren erreformaren alde eta konpainia estatalak pribatizatzearen aurka. Gobernuak onartu egin zuen erosteko ahalmena % 42 txikitu zela azkeneko bost urteetan, eta soldaten % 35eko igoera onartu zuen. Baso-galera ikaragarriari aurre egiteko, abenduan zur-esportazio guztiak debekatu ziren. 1995eko urtarrilean, Giza Eskubideen Batzorde Nazionalak jakinarazi zuen Stroessnerren garaiko krimen asko zigorrik gabe zeudela oraindik, eta nekazari-hilketak ez zirela eten. 1996ko apirilean, lehendakariak goi-mailako zortzi militar erretirarazi zituen. Oviedo jeneralak ez zuen agindua bete, eta ofizial gazteen talde batekin kuartelean bildu zen erasorako prest. Estatu Batuetako enbaxadako bere babeslekutik, Wasmosyk defentsa-ministro izendatu zuen Oviedo, krisia amaitu nahiz, baina bere erabakia baliogabetu zuen aurrerago. Maiatzean, Alderdi Gorriak eta oposizioak militarren jarduera politikoa debekatzeko hitzarmena egin zuten. 1997ko irailean, Alderdi Gorriko barruko hauteskundeetan, Lino Oviedo hautatu zuten lehendakaritzarako hautagai (botoen % 36,8); Luis María Argañak botoen % 35 eskuratu zuen, eta Wasmosyren hautagaiak, Carlos Facettik, % 22,5.\nUrrian Oviedo atxilo hartu zuten, matxinadaz akusaturik. 1998ko apirilean, auzitegi militar batek hamar urteko kartzela zigorra ezarri zion. Zigorrak ezinegona sortu zuen militar batzuen artean. Egoera politiko zalantzazkoak krisi ekonomikoa areagotu zuen, eta guaraniak % 35eko balioa galdu zuen dolarraren aurrean. Maiatzeko hauteskundeetan, Oviedo espetxean zela, Alderdi Gorriak (Raúl Cubas eta Luis Maria Argaña) botoen % 46,8 eskuratu zuen, eta Laino eta Filizzolaren Aliantza Demokratikoak, berriz, botoen % 38,3. Lehendakariaren lehenengo neurria Oviedo jenerala askatzea izan zen. Estatu-botereen arteko borroka areagotu egin zen, eta 1999ko martxoan lehendakariari epaiketa politikoa egiteko prest zegoen Legebiltzarra. Hilaren 23an, baina, uniformez jantzitako ezezagun batzuek Argaña lehendariordea hil zuten. Asunciongo kaleetan astebetez izandako borroka gogorretan hainbat pertsona hil ziren.\nCubasek karguaren dimisioa eman zuen, eta Brasilen hartu zuen babesa. Lino Oviedok, berriz, Argentinara ihes egiteko baimena lortu zuen. Kongresuko lehendakariak, Luis González Macchi-k, hartu zuen lehendakaritza bere gain, eta Alderdi Gorriko eta oposizioko kideak hartu zituen ministro izateko. 2000an, Julio César Francok irabazi zituen lehendakariorde izateko hauteskundeak. 2003an Nicanor Duarte Frutos bihurtu zen lehendakari, baina, handik bost urtera, 2008an, Alderdi Gorriak galdu egin zuen lehendakaritza, hirurogei urtez agintean egon ondoren. Fernando Lugo apezpiku ohiak hartu zuen haren ondoren lehendakaritza. 2012ko ekainaren 22an Senatuak Fernando Lugo presidente kargutik kendu zuen. Federico Francok hartu zuen haren lekua. Argentina, Ekuador, Bolivia, Dominikar Errepublika, Venezuela, Txile, El Salvador eta Costa Ricak ez zuten presidente berria onartu eta estatu kolpea izan zela salatu zuten.\nParaguaiko ekonomia lehen sektorean oinarritzen da, nekazaritzan eta abeltzaintzan (barne-produktu gordinaren % 26,7 eta biztanleria aktiboaren % 48,6), nahiz eta lurren zati txiki bat baino ez den lantzen. Nekazari-leku garrantzitsuenak hiriburuaren ingurua, Parana eta Paraguairen elkargunea, eta burdinbidea igarotzen den eskualdea Villarica eta Encarnacion artekoa dira: mandioka, artoa, azukre-kanabera, platanoak, kotoia eta soja lantzen dira batez ere, tabakoa, kafea, arroza eta mate belarraz gainera. Paraguai munduko soja-ekoizle eta esportatzaile handienetakoa da; soja gehiena Alto Parana eta Itapua departamentuetan egiten da, ekialdean. Abeltzaintza-leku nagusiak, berriz, Concepcion eskualdea hego-ekialdean, eta Chacoko ekialdea eta ipar-ekialdea dira. Basogintzak ere garrantzi handia du, eta zur gogorreko zuhaitz tropikal klase asko botatzen dira. Besteak beste, quebracho zuhaitza, taninoa ematen duena, eta Ilex paraguaiensis landarea, mate belarra ematen duena, ustiatzen dira. Lurpeko mea-baliabideak, berriz, ez dira oso aberatsak. Dena dela, aipagarriak dira Emboscadako manganeso hobiak, feldespato eta mikakoak Concepciónen, talko eta piroflitakoak Concepcionen eta San Migelen, eta malakita eta azuritakoak. Paraguaiko ibaien ezaugarriak ezin hobeak dira energia hidroelektrikoa sortzeko. Bi urtegi handi daude Paraguain, Acaraykoa (1976) eta Itaipukoa (1984). Bigarrena munduko zentral hidroelektriko handienetako bat da. Industriari dagokionez, manufakturek ekonomian duten pisua ez da oso handia. Lantegi gehienak Asunciongo eskualdean daude, Central eta Concepcion departamentuetan: haragia, matea, taninoa, kotoia, tabakoa eta larrua dira tradizio handieneko langintzak.\nGobernua eta gizartea\nParaguai errepublika bat da. 1976ko konstituzioaren arabera, lehendakariak du botere betearazlea. Lehendakariak Estatu-batzordearen laguntzaz gobernatzen du. Estatu-batzordea ministro-batzordeak eta gizarteko beste alor batzuetako ordezkariek osatzen dute. Lehendakariak aginpide handia du. Legegintza Kongresuari dagokio. Kongresuak bi ganbera ditu: 60 diputatu batean eta 30 senatari bestean. Kongresuko kideak, lehendakariarekin batera, bost urtez behin hautatzen dira bozka bidez. Hauteskundeetan garaile ateratzen den alderdiari Kongresuko aulkien bi herenak dagozkio. Administrazioari dagokionez, Paraguai 20 departamendutan banatua dago.\nParaguaiko biztanleek gizarte-laguntzaren babesa dute (diru-laguntza eta zerbitzu medikoak) eri direnean, haurdunaldian eta lan-istripuetan. Halaber, estatuaren laguntza jasotzen dute zaharrek, ezinduek eta umezurtzek. Osasun-zerbitzuek hobera egin dute, hirietan batez ere, baina, hala ere, osasun-egoera txarra da Paraguain: bizkarroiek eragindako eritasun kutsakorrak, elikadura-urritasunarekin batera, dira osasun-arazo nagusiak. Edateko uraren, zabor-bilketaren eta ur zikinetarako hornikuntzaren azpiegitura hiriburuaren erdialdean baino ez dago aurreratua. Haurren heriotza-tasa Ameriketako handiena da. Hezkuntza dohain eta nahitaezkoa da 7-14 urte bitartekoentzat. 1990. urteko datuen arabera, 15 urtetik gorako biztanleen % 88 alfabetatua dago. Haurren % 85ek egiten ditu lehen mailako ikasketak, baina % 20k bakarrik bigarren mailakoak. Bi unibertsitate daude. Gero eta ikasle gehiago ari da nekazaritza- eta albaitaritza-ikasketak egiten.\nSakontzeko, irakurri: «Paraguairen banaketa administratiboa»\nParaguai 17 departamenduk eta hiriburuak osatzen dute:\nParaguai Garaia Fuerte Olimpo 17.219 82.349 4\nParaná Garaia Ciudad del Este 796.689 14.895 22\nAmambay Pedro Juan Caballero 164.462 12.933 5\nHiriburu barrutia(**) Asunción 524.190 117 1\nBoquerón Filadelfia 63.011 91.669 3\nCaaguazú Coronel Oviedo 545.904 11.474 22\nCaazapá Caazapá 184.530 9.496 11\nCanindeyú Salto del Guairá 221.647 14.667 14\nErdialdekoa Areguá 2.072.041 2.465 19\nConcepción Concepción 244.071 18.051 12\nCordillera Caacupé 299.234 4.948 20\nGuairá Villarrica 220.818 3.846 18\nItapúa Encarnación 592.017 16.525 30\nMisiones San Juan Bautista 123.442 9.556 10\nÑeembucú Pilar 88.784 12.147 16\nParaguarí Paraguarí 254.884 8.705 18\nPresidente Hayes Villa Hayes 121.075 72.907 8\nSan Pedro San Pedro de Ycuamandiyú 419.629 20.002 21\nParaguai Asuncion 6.953.646 406.752 254 (*) = Barrutien kopurua\n(**): Hiriburu barrutia (Asuncion) berez ez da departamendua, baina errolda eta estatistiketan hala agertzen da.\nParaguai errepublika demokratiko, ordezkatzaile eta presidentzialista da, non presidentea estatuburua eta gobernuburua den, alderdi anitzeko sisteman. Presidenteak botere betearazlea du, eta Kongresu Nazionalak botere legegilea, bi ganberatan banatua. Botere judiziala independentea da.\n2003 - 2008: Oscar Nicanor Duarte Frutos, Partido Colorado.\n2008 - : Fernando Armindo Lugo Mendez (j. 1951), Alianza Patriotica por el Cambio, sindikatu ezkertiarrak eta nekazarien eta indigenen ordezkariak batzen dituen koalizioa.\nParaguaiko kultura guaranien eta espainiarren ekarriez osatua da. Literaturak, XIX. mendeko bakartasuna eta gerrak zirela eta, XX. mendearen erdialdea arte ez du garrantzi handirik izan. Aipatzekoak dira Oscar Ferreyro, Gabriel Casaccia eta, batez ere, Augusto Roa Bastos idazleak. Jesuitak Paraguain izan ziren urteetan, eliza eta etxe ederrak eraiki ziren, baina gutxik iraun dute gaur egun arte. Jesuitek, Espainiako moldeez gainera, indiarren kulturaren ezaugarriak ere erabili zituzten, apainketan gehienbat.\nWikimedia Commonsen badira fitxategi gehiago, gai hau dutenak: Paraguai\n↑ Euskaltzaindiaren 38. araua.\n↑ Federico Franco da Paraguaiko presidente berria, Fernando Lugoren partez Berria.info\n↑ Proyección de la población por sexo y edad, según departamento, 2000-2025, http://www.dgeec.gov.py/Publicaciones/Biblioteca/proyeccion%20nacional/Proyecciones%20Departamentales%20-%20final.pdf .


2019ko ekainaren 26a, asteazkena | Ordua Euskal Herrian 22:27:17\nZertan zabiltzate Ibaien Ekologia ikerketa taldean?\nIbaia ekosistematzat hartuta aritzen gara. Interesatzen zaigu ez soilik ura garbia den ala ez, baizik eta bertan den biodibertsitateak (algak, ornogabeak, arrainak) nola jokatzen duen ibaiko ekosistemaren funtzionamenduan. Ibaiak hainbat mesede egiten digu gizarteari; horri esaten zaio zerbitzu ekosistemikoa.\nBatetik bestera asko aldatzen da?\nIkuspuntu guztiz antropozentrikotik sortu da zerbitzu ekosistemikoa, gure jardueren arabera aldatzen da. Ibaiek ematen digutena gizartearekin aldatzen da. Ur litro batek askoz gehiago balio du jende asko bizi den lekuan; beraz, bai, lurraldetik lurraldera zerbitzuak aldatzen dira. Maiz ez ditugu balio horiek aintzat hartzen. Adibidez, orain urte batzuk Aiako Harriko Natur Parkearen balioaz eztabaidatzen aritu ginen; ordura arte lan gehienek parkean ekoizten den zuraren balioa azpimarratzen zuten, baina ikusi genuen parkeak ehunka aldiz diru gehiago ematen duela uretan zuretan baino. Hori zerbitzu ekosistemikoa da, ur garbia ematea. Garai batean oso argi zuten. Donostiako Udalak orain ehun urte Artikutza erosi zuen ur nahikoa izateko, eta arroa zaintzearen ondorioz gaur munduko ur garbiena han dago, eta Euskal Herriko biodibertsitaterik handiena!\nErreka-urak garbi ikustearekin konformatuko ginateke asko.\nKontua da giza jarduera askok kaltetu egiten dutela ibaien funtzionamendua: baso-ustiapenek, ibilguaren aldaketek, ura kentzeak (edateko, zentral hidroelektrikoetarako...). Bizkaiko, Gipuzkoako eta Nafarroa iparraldeko ibai denak dauzkagu desbideratuta, beharko luketen emariaren parte txiki bat daramate eta ezin dute ongi funtzionatu.\nZer egin ibaiei kentzen diogun ur-emaria berreskuratzeko?\nMota askotako egoerak daude. Pentsa, Gipuzkoan 900dik gora presa ditugu! Horietako batzuk Erdi Aroko errotenak edo XIX. mendeko fabrikenak, eta ez dute erabilpenik. Ibaien oztopo besterik ez dira; espezie askok ezin dute mugitu, errekak zatituta baitaude. Oztopo horietako asko eraitsi egin daitezke, ibai zatiak konektatuz. Bestalde, zentral hidroelektriko asko dugu. Batzuek etekin handia ematen dute; beste batzuek, aldiz, inpaktu handia bai, baina apenas sortzen dute elektrizitaterik. Ikusi beharko litzateke zeinek merezi duen mantentzea eta ibaiari utzi behar dioten emaria berrikusi, inpaktu handiagoa ala txikiagoa izan baitezakete.\n“Erabaki dezakegu 12.000 milioi biztanle bizitzea, gaur egungo ghanarrak bezala, edo askoz gutxiago baina estatubatuarrak bezala”\nAdministrazioak barneratu ditu ibaiak berreskuratzeko politikak?\nKontzientziazioa izan badute, baina indar falta sentitzen dutela esango nuke; gizarteak ez du horren erraz ikusten. Adibide bat: hemen inguruan bota den presa handiena Leitzaran ibaiko Inturiako presa izan zen, Andoainen; aspalditik ezertarako balio ez zuena, 12 metroko altuerakoa. Botatzea erabaki zenean inguruko biztanle asko oso kontra jarri ziren. Ohituta zeuden presak sortzen zuen putzura. Beraz, ez da ardura duen administrazioa kontzientziatzea bakarrik, gizarte osoa eraldatu behar da.\nUra zikin dakartenean edo uriolak direnean gogoratzen gara ibaiez.\nEuroparrok naturaren oso pertzepzio okerra daukagu. Guretzat paisaia polita golf zelai bat da: garbi-garbia, txukun-txukuna. Zenbat aldiz esaten da “basoa zikin” dagoela “sasi asko dituelako”, edo kexatu gara ibaietako egur hilaz ibaiari dakarkion onuraz ohartu gabe? Uholdeak gehienetan ez dira gertatzen ibaia zikin dagoelako, ibaiertzak okupatu ditugulako baizik. Azken aldian Urumean uholde asko gertatzen dira, Hernani-Astigarraga aldean. Begiratu 1954ko airetiko argazkiei eta egungoekin alderatu: berehala ikusiko duzu zergatik ugaritu diren uholdeak. Errekaren eta herriaren artean zegoen distantzia desagertu da.\nUrarekiko ziurgabetasun sentipena galdu dugula esan izan duzu.\nErrotak eta burdinolak bai, baina baserri zaharrak inoiz ez daude erreka ondoan. Herriak ere urrutixeago eta goraxeago eraikitzen ziren. Baina administrazioak uholdeen kontrako babesgarri bat egiten badu, lur sail bat ureztatzea ekiditeko adibidez, pentsatzen dugu babes hori erabateko bermea dela, eta hortxe eraikitzen hasten gara. Ez ditugu parkeak edo aparkalekuak soilik eraikitzen, baita etxebizitzak eta ospitaleak ere, eta ziurtasun sentsazio faltsu hori oso arriskutsua gerta daiteke.\nZer neurri hartu beharko genuke?\nHainbat lekutan hasi dira ibai ondoko etxeak botatzen. Donostian, Txomin-Enean. Ez zegoen beste erremediorik! Baina jendeak konbikzioa behar du. Hasieran esaten zen errua administrazioarena zela, ez zuelako erreka dragatzen. Baina etxeak marearen mailan zeuden eta erreka dragatuz gero, orduan eta gehiago sartzen zen itsasoa. Uholde arrisku handiko leku asko dago Euskal Herrian, baina leku hauetan zer dagoen da gakoa. Ez da gauza bera Hernaniko errugbi zelaia urperatzea edo MercaBilbao!\nIndarrean dago EAEko 2015-2021 Plan Hidrologikoa. Zeintzuk dira 2021era bitarteko erronkak?\nEuropak 2000n onartu zuen zuzentarauak izugarrizko iraultza ekarri zuen. Ordura arte, estatu bakoitzak bere legea zuen. Espainian kezka bakarra ura garbi egotea zen. Zuzentarauak agintzen du ibaiek egoera ekologiko onean egon behar dutela. Iaz amaitu zen Europak ezarritako lehen epea, eta ez da lortu helburua osotasunean, baina ibaien egoera beste begi batzuekin baloratzea lortu da, eta hobetzeko bidean gabiltza.\nUr garbia daukazunean beste arazo batzuk ageriago geratzen dira, eta plan hidrologikoa horiei erantzuten saiatzen da. Bilbon, Elgoibarren edo Tolosan, ibai izugarri kutsatu baten ondoko hirietan, sumatu egiten da. Garai batean Oria ibaia ez zen ikusten, dena zen aparra gau eta egun; Tolosan etxeek gehiago balio zuten ibaitik ahalik eta urrutien. Ura horren zikin dagoenean ibaiei begiratu ere ez zaie egiten. Aldiz, ura garbitu eta arrainak agertzean, bat-batean gure biziaren zati garrantzitsu bihurtzen dira. Errekaren egoera guztiz lotuta dago gizartearen jardunarekin; asko erakusten du gure ingurumen hezkuntzaz. Deba ibaia egoera lotsagarrian egon zen orain dela bost bat urtera arte, Epeleko araztegia egin arte. Orain arrainak daude! Sekulako jauzia, baina ez nahikoa.\nez dira gertatzen ibaia zikin dagoelako, ibaiertzak okupatu ditugulako baizik”\nAraztegiena da ardura osoa?\nOso konplikatua da araztegien kudeaketa. Ongi diseinatu behar dira, artatuko duten jende kopuruaren araberako dimentsioa izan behar dute. Ekosistemek bezala funtzionatzen dute, neurri batean prozesu biologikoak dira. Baina zer gertatzen da, adibidez, antibiotikoak iristen badira?\nAgente kutsakor berriak deitzen diezue.\nBai. Araztegiak diseinatu ziren materia organikoa, koliformeak eta antzekoak arazteko, baina ez farmazia-produktuak arazteko, eta geroz eta gehiago daude. Ibuprofenoaren %80 gernuarekin komunetik behera joaten da eta botika horien degradazio osagaiak agertu dira, batzuetan jatorrizko konposatuak baino eraginkorragoak. Eragin biologiko oso gogorrak izateko pentsatutako botikak dira, eta izugarrizko koktelak ari dira agertzen erreketan.\nNola eragiten dio horrek errekako faunari?\nGure fakultateko beste hainbat ikerlari ari dira gaia aztertzen. Arrainen feminizazioak, sexu gorabeherak… antzeman dituzte, hartzen ditugun eta baserrietan erabiltzen diren botikek eragindakoak, araztegietan ezin baita kutsadura hori guztia kendu.\nKontsumo ohiturak aldatu behar, beraz. Baina kontrara ez ote gabiltzan… Geroz eta gehiago edaten dugu botilako ura.\nLotsagarria iruditzen zait, eta Euskal Herrian, gainera, izugarrizko muga nabari da: Iparraldean kanilako ura ateratzen dizute jatetxeetan; Hegoaldean, aldiz, botilakoa. Psikologikoa dirudi, Hegoaldekoon espainiartasunaren erakusle: Mediterraneoan ura botilakoa da eta ohiko bihurtu da horrela edatea, baina hemen ez daukagu premia hori! Kanilako ur oso ona daukagu!\nUraren munduko egunaren aurtengo leloa horrekin lotuta dago: “Ura eta garapen jasangarria”.\nUra da gizarte batean baliagarri funtsezkoenetakoa. Urik ez daukan gizarteak izugarrizko arazoak ditu. Bestalde, garapen jasangarria gero eta erronka zailagoa da, gero eta jende gehiago baikara. Datuek diote aspaldi gainditu genuela jende-maila jasangarria, eta garaia dela zenbat murriztu eta nola bizi behar dugun pentsatzeko: erabaki dezakegu 12.000 milioi biztanle bizitzea, gaur egungo ghanarrak bezala, edo askoz gutxiago, baina egungo estatubatuarrak bezala. Urarena izango da gure etorkizuneko erronkarik handiena. Dagoeneko gerrak ere piztu dira uraren inguruan.\nKanal hauetan artxibatua: Ibaiak | Kutsadura | Erlea | Aztarna ekologikoa | Uholdeak


Hirugarren diskoa plazaratu dau Peicok - bizkaie.biz\nBizkaie! 2019-02-04 13:37 Musikea\nOrigena diskoa aurkezteko hurrengo kontzertua Bilbon joko dau, barikuan.\nPeico da Peio Sanz nafarraren proiektu musikala. Aurreko disko bien ostean, heldutasuna lortu dau Peicok eta, horri esker, bere benetako izaerea erakusten daben kantak plazaratzera ausartu, eta hasierara bueltau da. Originaltasuna jatorrira bueltetea da, esan eban Gaudik, Peio Sanzek adierazo dauenez. Origena izeneko disko hau egiteko, Iñaki Llarena produktorearen laguntzinoa izan dau. Nahasketak eta masterizazinoa Aberin estudioan egin ditue.\nDisko honetarako, Peio Sanzek beste lau musikari izan ditu alboan, eta zuzeneko kontzertuetan be beragaz joko dabe. Jon Albizu bateria jole gaztea, Txemi Losada gitarra jolea, Javier Indurain baxu jolea eta Carlos Colina dira, azken hori instrumentu ugariren arduradun.\nArtisau baten erara, detaile guztiak jagonda eta behar dan denpora guztia hartuta sortzen ditu abestiak Peio Sanzek. Berbak poesiatik hur dagoz, azalekoa itxi eta sakonera jota. Estiloa, ostera, askotarikoa da, Año nuevo kantu nahasitik hasi eta emozinoz betetako La luz-era. Tangoa, amerikana... be topauko ditu entzuleak disko barrian.\nPeico zuzenean entzuteko aukerea be egongo da hurrengo asteetan. Lehenik eta behin, Bilbon joko dau, Hacería aretoan, hil honen 8an, barikuan. Zezeilaren 15ean Burlatan izango da Peio Sanzen bandea, eta 23an, Iruñean. Martian, Tolosan, Irunen eta Lizarran emongo ditu kontzertuak, eta apirilean, Elizondon eta barriro Iruñean. Diskoan zintzotasuna bilatu dau Peicok. Hartara, grabazinoan entzuten dana kontzertuetan be jasoko dabe entzuleek, ezelako tranpa barik, baina zuzenekoaren magiaz jantzita.


Gehiago zabaldu dira arrakalak | Gizartea | Berria\nIzurriteak are gehiago zabaldu ditu aurrez ziren arrakalak. Lehendik gainditu gabe zeuden krisiei gehitu zaie oraingoa, eta, ondorioz, gizarte egituraketaren pitzadurak sakondu egin dira. Emakumeek jasan dituzte batez ere horren ondorioak. Lehen ere funtsezkoak ziren baina orain lehentasun bilakatu diren sektore prekarizatuetan eta feminizatuetan aritu dira lanean, eta zaintza lanak beraien ardura izan dira beste behin. Ondorioa argia da: okerrera egin du andreen egoerak pandemian zehar. Eragileek sistema bera jarri dute jo puntuan, eta irtenbideak eskatu dituzte.\nELKARRIZKETA. Amanda Jimenez eta Leire Murgialdai, psikologoak: «Norberaren eta taldearen zaintzan egin behar da lan, paraleloki»\nBizitzak Erdigunean koordinadora feministak ikerketa bat egin zuen izurritearen lehen hilabeteetan, gizartea «eraldatzeko» tresna gisa. Jone Arrazola bertako kidea da, eta jokabideak izan ditu hizpide: «Botere politiko eta ekonomikoek osasun krisi hau euren interesen alde egiteko baliatu dute hasieratik, eta emakumeon kontrako indarkeria patriarkala eta koloniala areagotu egin dute». Emakundek ere azterketa bat egin zuen, EDE Fundazioarekin elkarlanean. Hain zuzen, Emakundeko azterlan, dokumentazio eta plangintza arloko arduradun Noemi Alanguak azaldu du helburuetako bat zela COVID-19ak eragindako egoerari «genero begirada batetik» behatzea, halakorik ezean, emakumeen «behar espezifikoak ikusezin» bilakatzen direlako. Erantsi du, gainera, halako egoera batean «pobreziaren feminizazioa areagotzeko» arriskua dagoela.\nKrisiak lan arloan ere eragin nabarmena izan du. ELA sindikatuko kidea da Jone Bengoetxea, eta azaldu du egoera hau «sistema patriarkal, kapitalista eta arrazista batean oinarritzen den krisi sistematiko bat» dela, eta «genero arrakalak» eremu guztietan zabaltzen dituela. Hark ere uste du pobreziaren eta prekarietatearen feminizazioa handi daitekeela: «Bizitzak eta zaintzak aldarrikatzen ditugu, baina praktikan, hartu diren neurriak horien aurkako bidean doaz». Eli Etxeberria LABeko kideak, berriz, esan du krisialdi honek emakumeengan eragin handiagoa duela, batez ere «konpondu gabeko zaintzaren gaiari» dagokionez. «Pertsonen zaintza emakumeen esku utzi da, baina ez da aitortzen andreok egiten duguna sekulako lana dela».\nIazko konfinamendu zorrotzaren garaian lan merkatuan ere izandako itxierez eta langabeziaz mintzatu dira bi sindikatuetako kideak. Haien arabera, pandemiaren lehen zantzuekin batera, oinarrizkoak ez ziren ia aktibitate guztiak gelditu egin ziren, eta, gerora, lan erregulazioekin osatu ziren. Hala ere, aitortu dute enplegu horietako asko galdu egin direla, batik bat pribatizatuta dauden sektore prekarioetan. «Behin-behinekotasuna nagusi den eremuetako bat da, eta, beraz, enplegua erraz suntsitzen da; emakumeak nagusi dira sektore horietan», azaldu du Bengoetxeak, hala nola Inditex korporazioaren adibidea jarrita. LABek ere jardunaldi partzialak eta behin-behinekotasuna aztertu ditu, eta ondorioztatu du 2020an andre gehiago zeudela egoera horietan gizonezkoak baino. Areago, Gaindegiak eskainitako datuen arabera, gizonen aldean emakumeek 2,5 euro gutxiago irabazten dituzte lanordu bakoitzeko.\nLangabezian ere joera errepikatu egiten da. ELAk eskainitako datuen arabera, iaz %15,3 hazi zen langabezia Hego Euskal Herrian, eta horietatik %55 emakumeak izan ziren. Halere, Etxeberriak erantsi du «gorabeherak» egoten direla, eta datuetatik harago beharrezkoa dela atzean ezkutatzen dena ikertzea: «Ezegonkortasun horren isla da andreok nola sartzen garen lan merkatuan; ematen du erabili eta botatzekoak garela; komodinak». Bengoetxearen esanetan, emakumeak zein sektoretan ari diren lanean aztertu behar da, eta horrek nola eragiten duen; besteak beste, kaleratzeengatik jasotzen dituzten kalte ordainetan.\nTelelana ere izurritearen protagonistetako bat bilakatu da. Sindikatuen arabera, «kontziliazioaren arazoa» konpontzeko tresna gisa sortu zen, baina uste dute lana antolatzeko modu bat dela, eta, gainera, genero ikuspegia oinarri hartuta, emakumeek negoziatzeko eta antolatzeko dituzten gaitasunak «murriztu» egiten direla, langilearen bakardadea areagotzen delako, eta, ondorioz, botere guneetatik urrunago daudelako. Alanguak, berriz, uste du «baliagarria» izan daitekeela: «Baina pandemiak agerian utzi du telelanak ez duela konponduko gizonen eta emakumeen lan banaketaren arazoa».\nIkusgai, une batez\nLehen ikusezin ziren hainbat jardun ikusgai bihurtu ditu koronabirusaren pandemiak, eta zaintzaren eremua izan da nagusietako bat, baina Bengoetxeak nabarmendu du espektroa zabaldu beharra dagoela: «Izurriteak erakutsi digu zaintzak ez direla soilik egoitzetako langileak, baizik eta baita garbikuntzakoak, supermerkatuetakoak edo telemarketinekoak ere». Etxeberriak ere bide beretik eutsi dio, eta zehaztu duenez, sektore horietako askotan ez dute duin bizitzeko gutxieneko soldata jasotzen. Zehazki, LABek 1.400 eurotan du ezarria kopuru hori. Haren arabera, eragina handiagoa da feminizatuta dauden zaintza sektoreetan eta zerbitzu pribatuetan. «Guk egiten ditugun lanek balio gutxiago dute, eta, gainera, publikoak izan beharko liratekeen zerbitzuak pribatuak dira; negozio hori elikatzeko lan baldintzak ezin dira duinak izan, eta norbait esplotatu behar da».\nEtxeko langileen egoera izan dute guztiek gogoan. Lorea Ureta Bizkaiko Etxeko Langileen Elkarteko kidea da, eta adierazi du izurritean etxeetako zaintza beste era batera antolatu dela: ohikoenean, langilea ez du beste inork ordezkatu, eta etxean sartuta egon behar izan da. «Kasu batzuetan, familiaren eta langilearen arteko akordio bat izan da, baina beste batzuetan mehatxuak egon dira tarteko; onartu ezean, kalera». Horrez gain, azaldu du ezohiko subsidio bat onartu dela etxeko langileentzat, baina askok ezingo dutela jaso, Atzerritarren Legea oinarri hartuta, egoera irregularrean daudelako, eta ez daukatelako gizarte segurantzarako eskubiderik ere.\nHorrek guztiak eragina izan du andreon osasunean. «Kutsatu diren etxeko langile asko kaleratu egin dituzte, eta, laneko babes ekipamenduei dagokienez, ez da esku hartze handirik egin», azaldu du Uretak. Hala ere, erantsi du haien lana «funtsezkoa» izan dela: zaindutako pertsonen heriotzak ikertu ohi dituzte urtero, eta nabarmendu du ez dela gorabeherarik izan datuetan. Arrazolak ere azpimarratu du haien «lan eskergarik gabe» ezingo liratekeela adinekoak etxean zaindu, ez dagoelako zerbitzu publiko «nahikorik» guztiak artatzeko. Are, aipatu du agintariak jakitun daudela: «[Espainiako] Estatuak badaki emakumeak, euren egoera legeztatu bitartean, etxeko eta zaintza lanetan edozein preziotan enplegatzeko prest daudela, eta hori baliatzen du». Erantsi du «sexu langileen egoeraz ere kezkatuta» daudela, «babesik gabeko» lan egoera batean daudenez, ez dutelako prestazioak eta laguntzak jasotzeko eskubiderik.\nEtxeberriaren arabera, izurriteak eragindako egoerek «ezin iristearen» irudipena sortu dute andreen artean, besteak beste, zaintzaren ardura hartu dutelako. Bat egin du Alanguak ere: «Areagotu egin dira zaintza lanaren ardurak, eta familiako kide guztiek dagokien ardura bere gain hartzen ez duten bitartean, emakumezkoek pairatzen dute gainkarga». Uretaren arabera, berriz, andreek «ahal dutena» egiten dute garaiotan, administrazioen aldetik ez dagoelako «asmo errealik» egoera konpontzeko.\nHala, zaintzaz hausnartu beharra izan dute gogoan eragileek. Bengoetxeak uste du «familia heteroarautu eta nuklearretatik» harago ere badaudela beste afektu eta zaintza harreman batzuk, eta komunitatearen balioa ere «sendotu» beharko litzatekeela. Esan du, ordea, haien aldarri nagusia «zaintza sistema publiko, doako eta unibertsal» batena dela, baina euskal gobernuek ez dutela «inolako borondaterik» eskaera horiek gauzatzeko: «Euskal agintariek ardura indibidualean utzi dute zaintzaren parte handi bat, eta ez dute beren ardura onartu». Arrazolak ere berretsi du «sistema publiko indartsu bat» beharrezkoa dela, eta aurrerantzean «zaintza eskubidea» aldarrikatzen jarraituko dutela: «Inor zapaldu gabe zaintzea posible egingo duen euskal zaintza sistema bat defendatuko dugu, eta pairatzen ari garen indarkeria guztiagatik justizia eta erreparazioa eskatu».\nHorrez gainera, koordinakundeko kideek Eusko Jaurlaritza ere interpelatu dute. Hain zuzen, Beatriz Artolazabal Berdintasun, Justizia eta Gizarte Politiketako sailburuak urrian adierazi zuen «zaintza zerbitzu guztien kudeaketa publikoa ekonomikoki iraunkorra izatetik urrun» dagoela eta «familia barruko zaintza» galduko litzatekeela. Arrazolak hitz horiek salatu ditu: «Akaso, justua eta desiragarria al da emakumeok edozein preziotan zaintzeko dugun inposizio patriarkala betetzea, edota herrialde txirotuetako andreak esklabizatzea etxeko langile gisa?». Hala ere, erantsi du Arabako, Bizkaiko eta Gipuzkoako alderdi politikoekin harremanetan daudela, eta ekainean euskal zaintza sistema publiko komunitario baterako proposamen bat aurkeztu zietela.\nBengoetxeak adierazi du «ziurgabetasuna» nabarmena dela: «Beldurra dugu izua bera izango dela gobernuek aprobetxatuko dutena murrizketak egiteko». Haren ustez, erakundeek «politika kontinuistak» egiten jarraituko dute, eta Europako Next Generation funtsak ere «baldintzatuta» iritsiko dira. Emakundeko kideak ez du argi zer gertatuko den, baina uste du neurriak hartu ezean «andreen pobrezia sendotzeko» arriskua egongo dela, eta indarkeria matxista ere areagotu daitekeela: «Maiztasuna eta larritasuna handitu daiteke, diru galerek gizonengan sortuko duen boterea galtzearen sentipenarengatik, besteak beste». Arrazolak ere bortizkeria hori izan du gogoan, egoera honetan kasu gehiago egon ditezkeela erantsita. Bide horretan, mugimendu feministak eginiko lana aitortu du: «Salatzeko bitartekoak sozializatu ditugu, eta zaintza sareak ere eraiki genituen itxialdi betean».\nEtxeberriak, berriz, pentsio sisteman jarri du arreta. Nabarmendu du gaur egun gertatzen ari denak aurrera begira ere «eragina» izango duela, eta, emakumeekiko «zor patriarkala» dagoela: «Andre asko ez dira izan lan merkatuan, baina zaintza lanak egin dituzte beren etxean; ez dute inolako eskubiderik izan». Hau da, azpimarratu du emakume horiek «sostengatu» dituztela euren bizitzak eta lan merkatuan zeuden guztienak, baina «utzita» egon direla. Beraz, erantsi du «erantzukizun sozial bat» dagoela: «Gizarte moduan, ezin dugu onartu emakume bat egoera horretan iristea zahartzarora».\nAurrera begira, beraz, Bengoetxeak krisitik ateratzeko irtenbide feminista jarri du oinarrian, bizitzen eta zaintzen aldarria gogoan: «Andreon behar materialak hobetzeko eskatzea ez da gauza txikia egun, eta horrek ere ahalbidetzen du emakumeek botere pertsonala eta kolektiboa edukitzeko aukerak izatea». Eragileen ustez, horretarako, zaintzaren «demokratizazioan» urratsak egin behar dira. «Eraikita dagoen hori deseraiki behar dute irtenbideek», esan du Etxeberriak.\nUretak, etxeko langileak gogoan izanik, adierazi du araubidea aldatu beharko litzatekeela, Atzerritarren Legea «hipokrita» delako: «Paperik gabeko andreak egiten ari diren lana aprobetxatzen du, inolako eskubiderik eman gabe». Hala ere, erantsi du «baikorrak» direla aurrera begira, eta «kolektiboki» jardun beharra dagoela. Areago, uste du ikuspegi feministatik egin behar direla urrats horiek. Arrazolak ere «antolatu» beharra nabarmendu du, sareak sortzeko, elkar ezagutzeko eta eztabaidatzeko. «Gelditu eta egon beharra dugu, patxadaz eta gorputzetik partekatzeko, zaintzaz ulerkera eta estrategia ezberdinak baititugu».\n«Norberaren eta taldearen zaintzan egin behar da lan, paraleloki»


Seminarixoa beteta 'Etxeko saltsak' antzezlana ikusteko - Bergara - Goiena.eus\nSeminarixoa beteta 'Etxeko saltsak' antzezlana ikusteko\nMaider Arregi 2018-01-14 14:35\nMikel Laskurain bergararrak etxean aurkeztu zuen Etxeko saltsak antzezlan dibertigarria. Seminarixo berriko agertokira igotzeko desiratzen zegoela kontatu zion GOIENAri Laskurainek. "Gaztaroko oroitzapen ugari ekartzen dizkit Seminarixoak. Gaur urduri etorri naiz", kontatu zuen.\nBidelagun Aitziber Garmendia, Ane Gabarain eta Aitor Fernandino aktoreak izan zituen. "Bergararrek badute musikarako eta antzerkirako zaletasuna, ohitura. Plazer bat da Bergarara etortzea. Gaur gainera bete eginda da aretoa. Seminarixoa berezia da; ikuslea oso gertu daukagu eta erronka bat da. Publikoaren berotasuna ere gertuago igarriko dugu", azaldu zuen Garmendiak.\nHerriko erdigunean horrelako areto bat izateak "kulturari bultzada" emango diola gaineratu zuen Laskurainek. Horrez gain, dagoeneko egitarau zabala antolatu dutela nabarmendu du, eta orain herritarren erantzuna ikustea falta dela.\nEndredozko komedia oinarri duen antzezlanak barre algara ederrak eragin zituen ikusleen artean. Umore ingelesa da antzezlanaren gakoa, eta horren inguruan, hainbat korapilok ikuslearen konplizitatea ere sortu zuen atzo Seminarixoan. Antzezlana abuztuan estreinatu zuten Donostiako Principal aretoan, eta ordutik hara eta hona dabiltza lanarekin. 90 minutuko iraupena duen komedia da eta aktoreak dira: Aitziber Garmendia, Ane Gabarain, Mikel Laskurain eta Aitor Fernandino. Alan Ayckbourn antzerkigile eta zuzendari ingelesaren lana da Relativity speaking –jatorrizko izenburua–. Zuzendari lanetan Begoña Bilbao dabil.\n'Etxeko saltsak' antzezlana\nMaider Arregi 2018 urt 14 Bergara\nMikel Laskurain bergararrak etxean aurkeztu zuen Etxeko saltsak antzezlan dibertigarria.


EBAZPENA, 2020ko otsailaren 4koa, HABEko zuzendariarena, zeinaren bidez izendatzen baitira HABEren Helduen Euskalduntzearen Oinarrizko Curriculumean (HEOC) ezarritako euskararen komunikagaitasun-mailak egiaztatzeko proben 2020. ekitaldirako Azterketa Batzordeko kideak, jarraipen-batzorde teknikoko kideak, epaimahaiak, tutoreak eta lurralde-arduradunak eta lurralde-batzordeak. - Eusko Jaurlaritza - Euskadi.eus\nEbazpen honen bidez izendatzen dira HABEren komunikagaitasun-mailak egiaztatzeko proben 2020rako Azterketa Batzordea eta 2020ko deialdietarako epaimahaiak, tutoreak, lurralde-arduradunak eta lurralde-batzordeak, hala xedatuta baitago Hezkuntza, Hizkuntza Politika eta Kulturako sailburuaren 2016ko azaroaren 23ko Aginduaren 10., 11., 13. eta 14. artikuluetan eta lehenengo xedapen iragankorrean.\nHorregatik, 2020. urteko deialdiko probak garaiz eta zuzen antolatu ahal izateko, honako hau\nLehenengoa. HEOCean ezarritako euskararen komunikagaitasun-mailak egiaztatzeko 2020. urteko deialdietarako Azterketa Batzordeko kideak izendatzea:\nJoxe Joan González de Txabarri Miranda, HABEren Hizkuntzaren Didaktikako zerbitzuburua, Azterketa Batzordeko burua.\nAna Darriba Barrios, udal euskaltegien izenean.\nJoseba Urriz Goikoetxea, udal euskaltegien izenean.\nAitziber Balantzategi Ibargoitia, euskaltegi pribatu eta euskararen autoikaskuntzarako zentro homologatuen izenean.\nIñigo Zurbano Villate, euskaltegi pribatu eta euskararen autoikaskuntzarako zentro homologatuen izenean.\nMarivi Zubiaga Gallastegi, euskaltegi pribatu eta euskararen autoikaskuntzarako zentro homologatuen izenean.\nJon Maguregi Olabarria, euskaltegi pribatu eta euskararen autoikaskuntzarako zentro homologatuen izenean.\nElisabet Altuna Zurutuza, euskaltegi pribatu eta euskararen autoikaskuntzarako zentro homologatuen izenean.\nLeire Etxarri Goiburu, Arabako lurralde-arduraduna.\nNatxo Guillen Canillas, Bizkaiko lurralde-arduraduna.\nAitor Amutxastegi Santo Tomás, Gipuzkoako lurralde-arduraduna.\nLuis M.ª Gonzalez de Txabarri, HABEren Curriculum Garapena Ataleko arduraduna.\nAlex Mungia Idarreta, HABEren Ebaluazio Ataleko arduraduna.\nXabier Elortza Mujika, HABEren Programa Berezien Ataleko arduraduna, idazkari tekniko bezala.\nBigarrena. 2020ko deialdietarako jarraipen-batzorde teknikoko kideak izendatzea:\nJulio Aparicio Posada, lehendakaria.\nJon Imanol Iturrioz, lehendakariordea.\nHasier Agirre Aranburu, idazkaria.\nIñigo Zurbano Villate, kidea.\nEsther Aspe, kidea.\nMaider Flamarike Arnaiz, kidea.\nMiren Ortiz de Urbina Alkain, kidea.\nElene Iñurrieta Gabilondo, kidea.\nMariaje Gurrutxaga Jauregi, kidea.\nHirugarrena. 2020ko deialdietarako epaimahaikideak izendatzea:\nNatxo Guillen Canillas, lehendakariordea.\nOlaia Murua Zuazubiskar, kidea.\nOlga Castañeda Beneitez, kidea.\nSilvia Sola San Martin, kidea.\nKoro Coca Pascual, lehendakaria.\nGemma Loinaz Sorozabal, lehendakariordea.\nAgurne Aizpitarte Rementeria, idazkaria.\nXabier Zubizarreta Azpitarte, kidea.\nMaddi Zubiaurre Otamendi, kidea.\nAna Markaida Abendaño, kidea.\nKepa Dieguez Barahona, kidea.\nIñaki Villoslada Fernandez, lehendakaria.\nEider Carton Virto, lehendakariordea.\nLourdes Isart Badiola, idazkaria.\nEsther Isasa Gaskue, kidea.\nAndoni Landa Arozena, kidea.\nIgor Varona Gojeaskoetxea, kidea.\nIgor Zaballa Hortala, kidea.\nAitziber Larramendi Muxika, lehendakaria.\nMiren Perez Egireun, lehendakariordea.\nMikel Hoyos Sein, idazkaria.\nAitor Fernandez de Martikorena Rodriguez, kidea.\nJosu Erkiaga Laka, kidea.\nInge Beloki Oiartzabal, kidea.\nAlex Cabello Lopez, kidea.\nLaugarrena. 2020ko deialdietarako tutoreak izendatzea:\nJosune Izagirre Juanbeltz.\nBosgarrena. 2020ko deialdietan hiru lurraldeetan, tutoreen artean gerta litezkeen baja-hutsuneei erantzuteko ordezko tutoreak izendatzea:\nB1 mailarako: Roberto Artetxe De Andres, Nerea Berriozabal Amillategi, Patricia Rozas Ormazabal, Olga Castañeda Beneitez eta Silvia Sola San Martin.\nB2 mailarako: Sonia Benito Berruezo, Sonia Anton Pradera, Ainhoa Irureta Zumeta, Luis Rodriguez Burguete, Xabier Zubizarreta Azpitarte eta Koro Coca Pascual.\nC1 mailarako: Lurdes Ortega Lahera, Ekaitz Igartza Etxaniz, Xabier Etxaniz Rojo, Iñaki Villoslada Fernandez; Axun Ertzibengoa Azpiolea, Esther Isasa Gaskue eta Borja Ariztimuño Lopez.\nC2 mailarako: Inge Beloki Oiartzabal, David Mínguez Sádaba, Alaitz Etxebarria Larrozea, Miren Perez Egireun eta Aitziber Larramendi Muxika.\nHEOCean ezarritako euskararen mailak egiaztatzeko proben 2020ko ekitaldian ustekaberen batek eraginda beharrezkotzat joko balitz, HABEren Ebaluazio-atalburuak mailaz alda litzake zenbait tutore, betiere beharrei egoki erantzun ahal izateko.\nSeigarrena. 2020ko deialdietarako lurralde-arduradunak izendatzea:\nAraban: Leire Etxarri Goiburu. Ordezkoa: Agurne Aizpitarte Rementeria.\nBizkaian: Natxo Guillén Canillas. Ordezkoa: Iñaki Murua Anzola.\nGipuzkoan: Aitor Amutxastegi Santo Tomas. Ordezkoa: Igor Odriozola Sustaeta.\nHEOCean ezarritako euskararen mailak egiaztatzeko proben 2020ko ekitaldian ustekaberen batek eraginda beharrezkotzat joko balitz, HABEren zuzendari nagusiak HABEko beste teknikari bat izenda lezake lurralde-arduradun, betiere beharrei egoki erantzun ahal izateko.\nZazpigarrena. 2020ko deialdietarako lurralde-batzordeetako kideak izendatzea:\nLeire Etxarri Goiburu, batzordeburua.\nAgurne Aizpitarte Rementeria, ordezkoa.\nNatxo Guillén Canillas, batzordeburua.\nIñaki Murua Anzola, ordezkoa.\nAitor Amutxastegi Santo Tomas, batzordeburua.\nIgor Odriozola Sustaeta, ordezkoa.\nZortzigarrena. Ebazpen honek ez dio administrazio-bideari bukaera ematen, eta, beronen aurka, interesdunek gora jotzeko errekurtsoa jar diezaiokete Kultura eta Hizkuntza Politikako sailburuari, hilabeteko epean, ebazpena Euskal Herriko Agintaritzaren Aldizkarian argitaratu eta hurrengo egunetik hasita.\nDonostia, 2020ko otsailaren 4a.


Erreformak Bizkaian • Erreforma partzial eta integralak • MINE\nMINEn erreformak Bizkaian exekutatzen ditugu.\nErreformak edota etxebizitzen erosketak, ez dira inoiz berreskuratuko ez ditugun gastuak, etorkizunerako inbertsioak baizik.\nMine-n helburu nagusia, erabili gabe edota denboraren joanean kaltetu eta ahaztuta utziko espazioak, berriztatzea da.\nEtxebizitzaren aukerak aztertzen ditugu eta diseinu ezberdinak proposatu: zure etxea ikusi eta erreformatu nahi duzun espazioaren neurriak hartzen ditugu, zure etxebizitzak eskaintzen dizkigun banaketa ezberdinak diseinatzeko. Prozesu guztian zehar zure ikuspuntua lehenetziko dugu, bion artean, zure ametsetako etxea eraikitzeko.\nErabaki zuzenak hartzen laguntzen zaitugu: erabaki oldarkorrak saihestuko ditugu eta diseinu bakoitzaren kalte eta onurak azalduko dizkizugu, zeure dirua benetan baliagarria izango den erabaki baten inbertitzeko.\nExekuzioa kontrolatzen dugu zure beharrizanak defendatuz: Aurreikusitakoa betetzen dela ziurtatzen dizugu 15 urte baino gehiagoko esperientzia duten langile kualifikatuekin lan eginez. Ezustekoak saihestuz.\nEskatu ezazu hitzordua konpromisorik gabe\nErreforma proiektuen inguruko informazio gehiago behar izan ezkero


Ama-semeak antzerkian - Ahotsak.eus\nAma-semeak antzerkian
Loiolan bizi zirela, amak antzerkia egiten zuen don Toribio Altzagarekin. Aurretik Pospolinetan ibili zen, don Ramon Labordarekin. Antzezlan asko egin zituen; herriz herri, asteburuetan. Gerra hasi aurretik ezkondu ziren. 17 urterekin hasi zen Jon antzerkian, Andre Joxepa tronpeta lanean. Maria Dolores Agirre zuzendaria. Jose Mari Etxebeste. Gregorio Beorlegi, Joxe Egileor... antzerkian zebiltzanak. Giroa. Emaztea antzerkian ezagutu zuen.
\nBideo hau erabili nahi baduzu, jarri gurekin harremanetan eta kalitate onean bidaliko dizugu. Ez ahaztu mezuan DON-036-003 kodeko bideoa nahi duzula aipatzea: ahotsak@ahotsak.eus\nLoiolan bizi zirela, amak antzerkia egiten zuen don Toribio Altzagarekin. Aurretik Pospolinetan ibili zen, don Ramon Labordarekin. Antzezlan asko egin zituen; herriz herri, asteburuetan. Gerra hasi aurretik ezkondu ziren. 17 urterekin hasi zen Jon antzerkian, Andre Joxepa tronpeta lanean. Maria Dolores Agirre zuzendaria. Jose Mari Etxebeste. Gregorio Beorlegi, Joxe Egileor... antzerkian zebiltzanak. Giroa. Emaztea antzerkian ezagutu zuen.\nGaia(k): Familia eta harremanak » Herriko giroa » Pertsonaia ezagunak , Ohiturak eta bizimodua » Hezkuntza » Ikastolak , Aisia » Kultura » Zinema\n-Ba han, Loiyolan gendela izandu zun… ba nere amak antzerkia iten zun don Toribio Alzagan taldekoakin. Bueno, don Toribio Alzaga baiño lehenago, Eusko Etxean talde bat sortu omen zan /omentzan/: Poxpoliñak. Poxpoliñak izenekoa, don Ramon Labordak zuzentzen omen zun /omentzun/. Ta don Ramon Laborda hori nere emazten osaba da. Osaba izan zan /izantzan/. Eta ama hor hasi zan sobrare antzerkia, pospoliñak eitten, eta gero ba nik ez dakit ya nola, don Toribion taldeko… Escuela de la Academia Vasca… Nola zan? Declamación. Escuela y Declamación Vasca. Ta don Toribiokin hasi zan, eta badirudi ba gure amak “pues” zeuzkala dote, artista izateko. Eta antzerki asko ein zittun. Antzerki asko, urtero… Eta gero, ordun esaten zunez gure amak, e… herrita juten zian festata. Bai Bergara, Oñatira, Mondragoira, Eibarrea… ba astebukaeretan eta... Donostin jartzen zuen antzerkia, ba han prestatzen zuen, eta bueno… E, hori ba gerra hasi baiño lehen. Ta /da/ nere aita…. Nere aitak Rosario zun izena, eta ezkondu zian, ni jaiyo nitzan eta bueno, gure… Gero ni hogeita hamabost urtekin ezkondu nitzan Amaia Labordakin, eta harrezkeo hemen ba Parte Zaharrean bizi gea.\nAntzerkian, ba nik esan dizuten bezela, hamazazpi urtekin hasi nitzan. “Andre Joxepa Tronpeta” antzerkia, don Toribio Alzagana. Eta orduan bazeon paper bat: “Digromático, jefe de Digromáticos”, sorgin herrian sortutako personai bat. Eta haren papera iten nun. Abotsa ba sendo xamarra neukan eta ondo entzuten omen zitzaidan. Eta hor hasi nitzan, eta han ezautu nittun ba antzerkiko jende asko ta asko. Maria Dolores Agirre… zoragarrizko emakumea, zoragarri bai zela. Beak esaten zun askotan “zoragarri, zoragarri”, baiña bea bai zela zoragarri. Eta han zeuden ba… Gregorio Beorlegi, Joxe Egilegor, Antonio Etxeberria, Donato Ugartetxea, eta gero jende berria sortzen hasi zan: Joxe Mari Etxebeste´re sartu zan taldean; bere emaztea, Rosita Arruabarrena ere bai… Eta bueno, hor sartzen giñuzten Juantxo Amilibia, Maritxu Ezkurra… jende asko elkartzen giñan eta oso giro ona zeon, oso giro abertzalea, oso giro herrikoiya. Oso gustoa, ta gure gauzak-ta izaten giñuzten, gue jaiyak eta gue festak. Ta ondo, ondo konpontzen giñan. Maria Dolores zan zuzendaria eta Joxe Mari Etxebeste da laguntzaille bezela. Maria Dolores don Toribiori launtzen hasi zitzaiyon bezela, Joxe Mari Etxebeste ba Maria Dolores Agirreri lagun haundiya eman, egiten ziyon. Eta bueno, hor ibili giñan, eta gero ya Maria Dolores jubilatu zanean, baa… Bueno, Amaia, nere emaztea, antzerkian ezautu nun. Han geundela. Bea klaseak esatea juten zan, eta ni ba antzerkia itea, eta horrela hasi giñan, eta han sortu zan gure… gure bizimodua.\nElbira Zipitriarekin euskara ikasten eta praktiketan\nGaurko eta lehengo bertsolaritza


“Bilboko Ospetsuak 2020” aukeratu dabez, hain zuzen be: Estibaliz Barron Pardo Gizakia Fundazinoko zuendaria; Fernando Canales Etxanobe sukaldaria; Itziar Lazkano Setien aktoresa eta Arantza Matias Gurrea merkataritzaren arloan ibilbide luzea dauana. Bilboko Udalak urtero emoten dauan sari honen bidez aparteko autortza eta omenaldia eskaini gura deutse COVID-19 birusak gogor astindu dituan lau arlotako ordezkariei: ahulezian dagozan pertsonak; gastronomia/ostalaritza; kultura eta merkataritza. Juan Mari Aburto alkatearen esanetan, “urte gatxa eta gogorra izan da maila guztietan eta hori 2020ko ‘Ospetsuen’ izendapenean be islatuta geratu daitela gura dogu”. Autortza honeen bakaketarako ekitaldia datorren otsailaren 8an egingo da. Bilboko Eleizbarrutiko Fundazinoko zuzendaria “hunkituta” dago sariagaz eta izendapenaren barri jaso ebanean, “shock egoeran” geratu zala autortu dau.\nEstibaliz Barron ‘Bilboko Ospetsu’ izendatu dabe, “alkartasunaren balioakaz erakutsitako konpromisoagaitik eta Biloko gizon eta emakumerik ahulenei eskainitako laguntzagaitik”.\nAhulenen alde buru-belarri jardunez, udalbatzatik esan dabenez, “lankidetza estuan jardun izan dau Bilboko Udalagaz konfinamenduaren hilebeterik gogorrenetan, bizileku bakoen egoera arindu guran”.\nPandemia aldian eta, batez be etxean konfinatuta egon ginan lehenengo aldian, Gizakia Fundazinoak, Estibaliz Barron buru zala, adore eta irmotasunez jardun izan dau lehen lerroan, unitate mugikorrean, aldi horretan hainbat eremutan konfinatuta egozan bizileku bako pertsonen beharrizanei erantzunez. Abstinentzia-sindromea eben pertsonei edo buruko hainbat patologiaren eraginez desorekatuta egozanei arreta eskaini eutsien.\nWeb orrialde honi eskaini eutsan alkarrizketa batean, Estibaliz Barron arduratuta agertu zan ‘biharamunagaz’; eta heldu da ‘biharamun’ hori eta hainbat aldetatik erantzuten dihardue, “egunsentitik gauera arte”, unitate mugikor bategaz. Gizakia Fundazinoko zuzendariak “lehen lerroan” dihardu egun honeetan, unitate mugikor batean (tartean hainbat profesional dago: sendagilea, erizaina, psikologo klinikoa –bera- eta hezitzailea). Bizilekurik ez daben pertsona horreek berrogeta hamar lagunez osatutako taldeetan banatuta eta konfinatuta dagoz hainbat lekutan (polikiroldegiak, e.a.) eta eurei laguntzen ari dira. Taldeak egoera baloratu eta larrialdiak artatzen dabez. Barronen esanetan, “batzuek abstinentzia-sindromea dabe eta badira, buruko patologien eraginez, erabat desorekatuta dagozanak be. Inguruabarrak ikusita, eskaini deikiegun egoerarik onenean dagoz”. Dana dala, egoera gatxa dala dino, izan be, orokorrean gizartean be gatxa bada, pertsona honeen kasuan beste faktore negatibo bi gehitu behar dira gitxienez: euren etxeetan ez dagozala eta makina bat arazo dabela.\nBilbon jaio zan 1963an, Indautxu auzoan, alondegiaren (gaur egun Azkuna Zentroa) parean eta zahatotegi ziranen gainean, Bilbon bizi eta lan egin izan dau eta ezkondu zanetik Bilboko Alde Zaharrean bizi da orain.\nKarmeldarren ikastetxean ikasi ondoren, Psikologian lizentziatu zan Deustuko Unibertsitatean eta, ondoren, Buruko Osasun eta Teknika Psikoterapeuteikoetan eta Talde Psikoterapia Analitikan Masterra egin eban unibertsitate berean. Aldi horretan klinikan espezialista lez prestatu zan Gurutzetako eta Basurtuko ospitaleetan.\nIbilbide profesionalari dagokionez, batez be gizarte arloan jardun izan dau, gehien bat mendetasunen arloan. Boluntario lez hasi zan Gizakia Fundazinoan, 1994an profesionalen taldean sartu zan arte. Jokaera arriskutsuak ebezan gaztetxoen arretarako egitaraua koordinatu eban 1999ra arte eta orduan erakundeko zuzendari izendatu eben eta kargu horretan dago gaur egun be.\nTxistularia be bada eta Txistuaren Udal Akademian ikasi eban, Santamaria kaleko Mugika eskoletan egoanean eta “Boni” (Bonifacio Fernandez Ortiz txistularia) izan zan irakasleetako bat.\nGizakia, preocupada por el día después de la pandemia\nIncremento de las apuestas online entre los adolescentes\nMedidas de Gizakia ante la pandemia


Ni eta nire mundu koloretsua - Art&Deco By Natasha\nArtea etaDeco Na-k egindatasha\nHi Naiz Natasha Borggaard\nDanimarkako artista naiz, Espainian bizi naiz (Malaga)\nPuntu-margoak sortu ditut, Dlehengaiak, Muralak eta era guztietako abenduakorations\nPintura puntuak eta puntuak margotzen ditut mota guztietako materialetan, mihiseetan, hormetan, lapikoetan, errautsetan, altzarietan, egurretan, giltzetako eraztunetan, harrietan eta zer edo zer sartu zait buruan. 🙂\nTxikitatik, beti izan naiz sortzailea\nOso txikia izan naiz marrazkiak marrazten, baina Danimarkan salmenta laguntzaile gisa hasi nintzenean, nire arlo nagusia kolore departamendua bihurtu zen, Eta nik Azkar jakin nuen pinturarekiko interes handia nuela.\nHezkuntzaren ondoren koloreekin dekorazioaz eta energia eta sentsazio zehatzez irakurtzen hasi nintzen, kolore desberdinek eman diezagukete.\nHorren ondoren - horma eta altzari apaingarri koloretsuak azkar etorri ziren.\nKoloreekiko interesa hazi zen\nKoloreek gure bizitzan duten eragina eta egunerokoan nola eragiten diguten irakurtzen hasi nintzen. Eta hortik aurrera arropa koloretsua etortzen hasi zen, diferentzia handia sentitu nuen nire baitan - energia eta lasaitasun maila izugarria zen.\nKolore eder ederrez hornitu nintzen bat-batean ostadarra 🙂\nHezkuntza amaitu ondoren, industrian urte batzuk egon nintzen, maitemindu nintzen arte, aukera hartu eta Espainiara joan nintzen arte. Gure chakrak eta haien koloreak irakurtzen hasi nintzen eta kolore terapian nola lan egin irakurtzen hasi nintzen.\nEnergia koloreek ematen diguten maitasuna dut ♥\nEz jantzi beti zuri-beltza!!\nNAHI DUZU LOVE IT 😉\nPintura eta marrazkiak ere zuzenean egiten ditut hormak, erakusmahaiak, furnitures eta abar, bezeroentzat eta lagunentzat.\nJendeari laguntzea gustatzen zait beren etxeetan edo negozioetan bere sentimendu berezia lortzen.\nNire Dot Artearen zati bat ikusgai dago orain ArtHouse Benahavís herri ederrean Benahavís gertu Marbella.\nArtHouse Benahavís toki ederra da janari-kale handi baten erdian. Egunen batean gertu bazaude, merezi duen bisita da zalantzarik gabe.\nErakusketak nola hasi zinen gehiago irakurri nahi zenuke buruz gehiago irakurri nire blogean hemen.\nNire koadroak arropa, dekorazio eta gehiago diseinatzen ditut.\nAzkenaldian nire Pintura eta Marrazki batzuk arropa, etxeko apaingarri eta bestelakoetarako estanpatuetan aldatzen hasi naiz.\nIzugarrizko sentimendua da jendea jantzita ikustea, nire sorkuntzak dituen produktua, eta haiek ikustea, gozatzen, hain ohore ♥\nDendan bisitatu nahi baduzu, egin klik beheko botoian.\nOngi to My Little Creative eta Colorful Universe\nBete beheko formularioa nirekin harremanetan jarri nahi baduzu.


Murrizketen aurkako GREBA OROKORRA irailak 26an - STEILAS UNIBERTSITATEASTEILAS UNIBERTSITATEA | UPV/EHUko langileen sindikatua\nMurrizketen aurkako GREBA OROKORRA irailak 26an\nSubmitted by admin on 2012-07-20 – 9:08 AMNo Comment\nEspainiar Gobernuaren azken urteotako murrizketa sozialik handienaren aurrean Euskal Herriko hainbat eragile eta sindikatuen artean erasoaren tamainako erantzuna eman behar dela erabaki dugu, azken boladan mantendutako dinamikari jarraipena emanez eta gure eskura dauden tresna guztiak erabiliz, neurri hauei gure erabateko errefusa adierazi nahian.\nGreba orokorraren deialdiarekin bat egiten dugu bestelako politikak lortzeko bidean gure konfiantza osoa gizarte-mobilizazioan berresten dugulako eta borondatea politikoa izanda, alternatiba errealak posibleak direlakoan gaudelako. Argi dago erantzun potente baten bila abiatu behar garela gizarte osoa erabat zapalduta utzi nahi baitute: herritar gehienon diru sarrerak txikitu, langabezian dauden pertsonen sarien kopurua jaitsi, pentsioak, menpe-kotasunezko prestazioak eta administrazio publikoetako langileon soldatak murriztu (aparteko soldata bat eta egun libreak kenduz), irakaskuntzako langileon lan baldintzak gehiago kaskartu, besteak beste.\nBidegabeko politikak izateaz gain jendartearen arazoak ez dira konponduko, pobrezia areagotzea eta eskubide sozialen ezabaketa eta zerbitzu publikoen suntsiketa besterik ez du ekarriko, guztion diruaren trasbase itzela emango baita, banketxeen negozioa salbatzeko beharraren aitzakia erabiliz, eta krisiaren sorreraren erantzukizuna daukatenei berriz, ez zaie inolako neurririk aplikatuko.\nIrakaskuntzako langileok, gainontzeko langileok bezala, murrizketa ugari pairatu ditugu azken urteotan; gure kasuan, murrizketok -ordezkapenak, plantillak, soldatak, laguntzabaliabideak…- gure lan-baldintzen kaskartze larria ekartzeaz gain, irakaskuntza zerbitzua\nbera kaltetzen ari dira. Irakaskuntzako langileok ezin gara geldirik egon zerbitzu publikoak eta irakaskuntza defendatzea nahitaezkoa zaigun une honetan.\nSTEE-EILAS-ek argi esan nahi du krisiaren bidezko irteerara murrizketen ez aplikazioan eta zerga zein politika sozialean aldaketa batean dagoela. Horregatik irailaren 26ko greba deialdia bultzatuko dugu jendarte osoko beste eragileekin batera politika publikoak, sozialak zein ekonomikoak erabakitzeko gure herriaren soberaniaren beharra defendatzeko ezinbesteko tresna baita, murrizketak bertan behera uztea exijituz eta Euskal Herriko erakundeei aplikatu ez ditzaten deituz.\nHorregatik, oporretan merezitutako atseden ona izatea espero dugu, udazkena beroa datorrelako.


'Euskal kultureari so. Bertsolaritzearen artikulazinoak' - bizkaie.biz\nBizkaie! 2019-05-29 11:46 Bertsolaritzea\nMaiatzaren 31n amaituko da UPV/EHUko Uda Ikastaroetan merkeago matrikuletako eskaintzea.\nMintzola Ahozko Lantegiak antolatu dau ikastaroa, abuztuaren 22an eta 23an izango da Euskal kultureari so. Bertsolaritzearen artikulazinoak izeneko eskolea Donostiako Miramar Jauregian. Euskal kulturaren konsumoa, transmisinoa eta bertsozaletasuna izango dira berbagai lehen egunean, Josu Amezaga, Iratxe Retolaza eta Harkaitz Zubiri ikertzaileen eskutik; eta, bigarren egunean, bertsolaritzeari inguruan egokitu jakozan eraginak eta horreetara zelan moldatu dan aztertuko dabe parte-hartzaileek, rockari, 90eko bertsolari gazteei, emakumeen presentziari edota hiztun barriei jagokenez. Horretarako, Alberto Irazu, Jon Maia, Oihana Iguaran eta Miren Artetxe izango dira bidelagun.\nGainera, bigarren egunean, arratsaldez, komentautako bertso saio feministea eskainiko dabe Miren Amurizak eta Nerea Ibarzabalek, Maite Berriozabalek gidatuta.\n2008an sortu zan bertsolaritzatik abiatuta; ahozko tradizinoaren gaineko hausnarketa eta ahozkotasunari loturiko diziplinen arteko alkarreragina bultzatzea dau helburu, gizartearen premina barriakaz buztartuz eta, era berean, euren izakerea indartuz.\nHorretarako, bertsolaritzearen ikerketan sakontzen eta, horreetan landutako hausnarketak gogoan, euskeraz dabizen beste ahozko kultur sorkuntzetara eta nazinoarteko beste kantu inprobisatuetara zubiak eregiten dabil Mintzola, beste zenbait erakundegaz alkarlanean.\nHolan, bere egitekoa hiru arlotan banatzen da: Bertsolaritzearen Ikertegia; Ahozko Alkargunea; eta Kulturartea.\nXenpelar Dokumentazino Zentroak asebeteten ditu Ahozko Lantegiaren hiru arlo horreetako dokumentazino beharrak.\n- Izen-emotea hemen.\n- Informazino gehiago: www.uik.eus – www.mintzola.eus\n- Egitarau osoa hementxe daukazu.


Amazoniak azaleraren bostena galdu du azken 40 urteetan Brasilen bakarrik | Consumer\nAmazoniak azaleraren bostena galdu du azken 40 urteetan Brasilen bakarrik\nDeforestazio-tasak erritmo horretan jarraitzen badu, mende-erdian desager liteke eskualdea\nAmazoniak azaleraren bostena (700.000 km2 inguru) galdu du azken lau hamarkadetan Brasilen, Frantzia osoa baino eremu handiagoa, Greenpeace erakundeak salatu duenez. “Deforestazio-tasak erritmo horretan jarraitzen badu, Amazonia 50 urte barru desager liteke”, esan du.\nEskualde hori planetako baso primario handiena da, eta beste edozein lekutan baino biodibertsitate handiagoa du. Hala ere, GKEak esan du gaur egun deforestazioa eta klima-aldaketa direla indar suntsitzaile nagusiak. Orain arte, “Amazoniako oihanaren %18 inguru galdu dela” esan du.\nGreenpeace Españako Nekazaritza eta Basoak kanpainaren arduradunak, Luís Ferreirimek, adierazi duenez, “irtenbide iraunkor eta behin betikoa bilatu behar da planetako azken baso primarioak salbatzeko, batez ere Amazonia, gaur egun mehatxu handiei aurre egiten baitie”. Ferreirimek adierazi duenez, “gaur egun, oso gertu dago itzulerarik gabeko puntua izan daitekeena, eta planetako baso garrantzitsuenetako bat salbatzeko aukera galtzea”.\nBerotegi-efektua eragiten duten gasak (BEG) isurtzen dituzten herrialdeen zerrendan laugarren lekuan dago Brasil. Hori dela eta, klima-aldaketaren aurka borrokatzeko funtsezko herrialdea da, Greenpeacek adierazi duenez. Gainera, Brasilgo BEGen emisio horien %75 nekazaritzako muga zabaltzearen ondoriozko deforestaziotik dator nagusiki (soja-laborantza eta abeltzaintza). Datu berrienek erakusten dute azken hiru urteetan jaitsi egin dela deforestazio-tasa, ekologisten arabera, Brasilgo gobernuaren kontrol handiagoa, agintari judizialen inplikazio handiagoa, babestutako eremuak zabaldu eta hobetzea, polizia-operazioak, ustelkeriaren aurkako borroka eta gizarte zibilaren ekimenen arrakasta sustatzen dituzten politika- eta gobernantza-neurrien ondorioz.\nHala ere, Greenpeaceren arabera, mehatxu berriak daude, hala nola Brasilgo Baso Kodearen erreformari buruzko egungo eztabaida, agerian uzten baitute “Amazoniako gobernagarritasunaren hauskortasuna eta haren babesean eragiteko garrantzia”. Hori dela eta, GKE lanean ari da Amazoniako deforestazioarekin amaitzeko, 2015erako, eta, oro har, 2020rako; izan ere, Ferreirim-en arabera, “Amazoniarentzat irtenbide bakarra dago eta Deforestazio Zero izena du”.\nAmazonia bostgarren Brasil parte-eu pierde-eu


Amazon Flex berrikuspenak: Zer da? Merezi du? | Gadgeten berriak\nAmazon Flex berrikuspenak: Zer da? Merezi du?\nAmazon Flex oso ezaguna da azkenaldian eta ohikoa da iragarkiak ikustea edo horren berri izatea Zer da Amazon Flex? Paketeak modu autonomoan entregatuz enpresan lan egitea erabakitzen dutenentzako Amazon zerbitzua da. Plataforma bikaina, Amazonek mesede egiten die beren onak izan nahi duten langileei, beren paketeak banatuz diru gehigarria irabazi ahal izateko. Hori bai alde bientzat.\nAmazon zerbitzu honekin banatzen duten langileen iritzi batzuen arabera, 56 € inguru irabaz ditzakezu 4 orduko lanagatik, gaur egun ia edozein oinarrizko lanetan pentsaezina den zerbait. Amazonen independentean lan egiteko interesa baduzu, egon zaitez gurekin, urratsez urrats esango dizugulako zer den, nola matrikula zaitezkeen, zer eskakizun eskatzen dituzten eta bereziki errentagarria zaizun edo ez .\n1 Baldintzak eta harpidetza\n2 Soldata eta orduak\n3 Nola funtzionatzen duen\n4 Amazon Flexeko langile batzuen iritziak\nBaldintzak eta harpidetza\nAmazonen autonomoan banatzeko pertsona gisa lan egiteko hainbat baldintza bete behar dituzu. Gehienak sinpleak eta oso merkeak dira sektore honetan lan egin nahi duenarentzat. Ikus ditzagun eskakizun nagusiak zerrenda batean:\nGizarte segurantzan autonomo gisa alta emanda egoteaJakina, hileko kuoten ordainketan egunean egon behar dugu.\nZure ibilgailua eta B gidabaimena izatea.\nSistemako datu konexioa duen telefonoa Android edo iOS.\nGure autoak gehienez 2 tona gordin pisatzen dituela.\nGutxieneko adina 18 urte.\nEz da beharrezkoa inolako titulu zehatzik, gutxieneko ikasketarik ez.\nAmazon Flex-era harpidetu gaitezke sartu orrialde ofizialera eta bere urratsak zehatz-mehatz jarraitu. Saretik zuzenean sartzeko aplikazioa ere badugu.\nSoldata eta orduak\nAmazonen webgunearen arabera, 56 euroko soldata lor dezakegu laneko 4 orduko. Ordutegiak saltzaileak berak ezartzen dituLan guztiz autonomoa denez, nahi dituzun orduak landu ditzakezu. Amazon-ek ordainketak asteko astearte eta ostiralero egiten dituAdibidez, astelehenetik ostiralera lan egiten baduzu, ostiralean ordainduko duzu, baina ostiraletik hurrengo astelehenera bitartean banaketa eginez gero, asteartean ordainduko duzu.\nBilketa profilarekin lotutako gure banku-kontuaren bidez gauzatuko da inolako kostu gehigarririk gabe. Banatzaile autonomo gisa, ibilgailuaren mantentzea eta gasolina langilearen ardura izango dira. Egunen batean lana uzten badugu, interesatzen ez zaigulako edo zerbait hobea aurkitu dugulako, Amazonek egun horretara arte sortuko du zenbatekoa.\nAurretik esan dugun moduan, autonomoak garenez, ordutegia finkatzen dugu, baina serioak eta arduratsuak izan behar dugu pakete guztiak beren datan banatzeko, beraz, entregatu ahal izango ditugun dakizkigun pakete guztiak hartu behar ditugu.\nGure nagusia gara, beraz, lana ondoen egokitzen zaigun moduan antolatuko dugu, gehiago da Bere aplikazioari esker Amazon Flex beste banatzaileekin harremanetan jar gaitezke ezusteko gertaeren bat gertatzen bada eta eskaera guztiei aurre egin ezinean.\nAmazon Flex-en lan egitea dirudien bezain erraza da, Amazon Flex aplikazioa deskargatzen dugunean paketeak entrega blokeetan pilatuko dira. Aplikazio honetan guretzat bakarrik egongo diren ondasunak banatzeko eskaintzak jasoko ditugu. onartu edo baztertu egin behar ditugu hurrengo saltzaileari bidea egiteko.\nEskaeran proposatutako banaketak onartuz gero, aplikazioak eskaintzen digun bilketa gunera joan behar dugu, eskaera horiek guztiak gure autoaren maletategian kargatuko ditugu eta aurre egingo diegu. Konpainiak gomendatzen du ez bidaltzea bidalketak egiteko, izan ere, zenbat eta leku gehiago izan, orduan eta gehiago kudeatu ahal izango dituzu eskaerak. Eraginkortasuna oso garrantzitsua da, zenbat eta eskaera gehiago egin hobe.\nIbilgailu mistoa erabiltzea gomendatzen da, atzeko aldea nahiko zabala baita eskaera bat onartzen dugunean ez dakigula ziur zenbat pakete dituen., beraz, agian ez gara denok kabitzen. Amazon Prime-k maxima bat du eta bere paketeak lehenbailehen entregatzea da, bezeroak pozik egon daitezen, beraz, zaindu egin behar ditugu eta ahalik eta lasterren eraman hartzailearengana.\nAmazon Flexeko langile batzuen iritziak\nLangile batzuen iritziari dagokionez, ona da gehienetan, askok aurreko lana galdu duten modalitate honi aukera emateko aukera ezin hobea izan dute eta askok ezin izan dute zoriontsuago izan. Langile hauetako batzuek aurreko lanean baino dezente gehiago irabazten dutela diote eta aurretik jakingo balute askoz ere gehiago beharko zutela.\nAbantaila nagusia, zalantzarik gabe, soldata da, orduko 14 euro ikasketekin ere gutxik irabazten duten zerbait da, kasu honetan are nabarmenagoa da, izan ere ez dute aurreko prestakuntzarik edo titulu akademikorik eskatzen. Amazon Flex banatzaileek nabarmentzen duten beste abantaila handia ordutegia da, zure ordutegia zure beharretara egokituz soilik egotea, lasai asko sortzen duena zure bizitza pribatua kudeatzerakoan. Oporrak berdinak dira, nahiz eta askotan esaten den autonomoek ez dutela hitz hori ezagutzen.\nDesabantailen artean, modu autonomoan egiten dugun edozein merkataritzatan aurki genezakeena aurki dezakegu, ez dakigulako ziur noiz irabaziko dugun modu finkoan. Zer gure kontura gizarte-segurantzako kuota ordaintzeaz arduratu behar gara hilero eta zer autoa matxuratzen bada, bere konponketaz arduratu behar izateaz gain, ezin dugu lanean jarraitu, beraz, errenta 0ra murriztuko da.\nIruzkina egin ezazu autonomo gisa hasi berria zaren kasuan, autonomoek ez dute langabezia saria jasotzeko eskubiderikBeraz, gure ibilgailuaren matxura bat dela eta gelditzera behartuta bagaude, konpondu arte ez dugu bizitzeko aukerarik izango. Hori edozein kasutan gertatzen da autonomoak bagara.\nArtikuluaren bide osoa: Gadgeten berriak » Amazon » Amazon Flex berrikuspenak: Zer da? Merezi du?\nHamaren "Influencers" osagarriak probatu ditugu\nCyber Monday eskaintzarik onenak


Ametx Erakunde AutonomoaAyuntamiento de Amorebieta-Etxano\nOngi etorri Hornitzailearen ataria\nEgoitza Elektronikoa balidazioa\nInformación de ayuda al proveedor\nPortaleko izapideen manuala\nFakturen erregistro telematikoa\n347 Modeloaren kontsulta\nZu hemen zaude: Hasiera - Enpresa\nOngi etorri Hornitzailearen Atarira\nAtari honetan proiektuan parte hartzen duten toki erakundeetako izapideak egin ahal izango dituzu eta beraiei kontsultak egin ere bai.\nErakunde zehatz batean sartu nahi izanez gero, hauta ezazu goitibeherako menuan.\nAukera honetan sartu ahal izateko, erregistraturiko erabiltzailea izan behar da; oraindik ez bazara hauxe egin dezakezu: erregistratu edo aldiz, Atarian alta hartuta baduzu, hauxe baino ez duzu behar identifikatu .\nAtarian erregistraturiko erabiltzailetzat konektatzen bazara, atariko aukera guztietarako sarbidea izango duzu\nZure nabigatzailean ziurtapenen erakunde batek eginiko ziurtagiri digital baliodunik baduzu, berarekin identifikatzen saiatu ahal zara. Identifikazio prozesu honetan sinadura digital bat egingo da, zure datuak egiaztatzeko.\nARRETA: Enpresa digitalak Java egiten ez duten inguruneetan egin ahal izateko, edo arazoak enpresa-appletarekin daudenean, Autoenpresa aplikazioa jartzea beharrezkoa da. Bertsioa deskarga dezan baina egokia zuretzat:\nVersió d'escriptori: Windows,Linux edo Mac\nBehin jarrita aplikazioak orrialdea berriro ere enpresaren errealizazioa saiatu baino lehen kargatu behar du\nAtari honek eraginkortasun maila desberdinak ditu, eskainitako aukerak ahalik eta gehien aprobetxatzeko, beharrezkoa izanez gero erregistratu\terabiltzailetzat\nLegezko Abisua Erabilerraztasuna Baldintzak Kontaktua


Oskar Alegria zinema zuzendariarekin berbetan - 97.0 Irrati Librea\n#bidegorritik: Oskar Alegria zinema zuzendariarekin berbetan\nAsteartea abendua 29, 2020 #bidegorritik Elkarrizketak 0\nh-a galdu zuen herria da Ea. Eta aurreko asteburuan poesia, antzerkia, musika edo zinema batu dira, garai bateko poesia egunen lekuan.\nLurrak eta itsasoak, errekak eta hondartzak, lehenak eta orainak bat egiten duten lekua da Ea.\nMari Luz Esteban idazlearen Andrezaharren manifestua antzeztu zuten Metrokoadroka sormen laborategikoek, eta Oskar Alegriak Aritzakoa film laburra aurkezteko parada izan zuen, udako egonaldi batean Ean bertan grabatutako lana.\nOskar Alegria 97 irratiko #bidegorritik saioan izan da bere film eta lanei buruz solasean.\nMar de Fueguitos: la década más Pikara Historias con Swing: Celebración de Nochevieja y Año Nuevo con Juan José Millás y sus Cuentos de adúlteros desorientados I


Hemen zaude: Home / Archives for Abuztua 2012\nOngi etorri Bizkargi Musika eta Dantza Eskolara\n2012 - 08 - 30 EGILEA: Bizkargi Konta iezadazu\nIrailaren 6an “BIZKARGI” Musika eta Dantza Eskolak 2012-13ko ikasturte berriari hasiera emango dio. Bere eskaintza hauxe da:\nHaurrentzako: Musika Hezkuntza Goiztiarra (0-2 urte)\nMusika Tailerrak: (3-6 urte)\nDantza Tailerrak: (4-6 urte)\nGazteentzako: Musika Hizkuntza – Musikoterapia – Harmonia – Abesbatza – Euskal Dantza\nInstrumentuak: Pianoa, Akordeoia, Biolina, Zeharkako, Flauta,Klarinetea, Saxofoia, Tronpeta, Tronboia, Perkusioa, Gitarra klasikoa, Gitarra elektrikoa, Gitarra Baxua, Bateria, Trikitixa, Panderoa, Txistu, Alboka, Dultzaina, Txalaparta.\nHelduentzako: Euskal Dantza - Musikoterapia – Musika Hizkuntza eta Instrumentu guztiak.\nIrailean 3, 4 eta 5ean berriro irekiko da epea, matrikulatu nahi duenarentzat baina bakarrik plazak libre dauden gaietarako. Informazio gehio nahi izan ezkero, posta elektronikoaren bidez eskatu dezake: bizkargi@bizkargimusikaeskola.com eta lehenbailehen erantzuna eramango zaio edo 943-851070 zenbakira deituta.\nIDAZKARITZAKO ORDUTEGIA: astelehenetik ostiralera, goizez 9:30etatik 11:30etara eta 16:00etatik 18:00etara.\n2012 - 08 - 29 EGILEA: Bizkargi Konta iezadazu\nIkasturte berri honetarako Bizkargi Musika eta Dantza Eskolak eskaintzen ditu Musikoterapia tailer ezberdinak, Nerea Goikoetxea Lasa Musikoterapeutaren eskutik.\nLehen eskaintza, Haurdunei zuzendurikoa izango da. Musikaren laguntzaz, mugimendu desberdinak lantzen dira, arnasketa konziente bat, erlaxazioa, eta haurtxoarekin kontaktuan jarriz abesti desberdinei esker. Bigarren eskaintza, Helduentzako, Taldean abestuz, dantzatuz eta kezkatzen gaituzten gauzez hitz eginez.\nHirugarren eskaintza, gazteentzako. Garapen pertsonal bat bizi nahi duen edonorentzat.\nEz da inongo musika ikasketarik behar, disfrutatzeko gaitasuna, ilusioa eta ondo pasatzeko gogoa besterik ez. “Bizitza musikarekin errezagoa baita”.\nOndoren agertzen da informazio gehiago:


Inhar Urruzunok Euskadiko harri txikien txapela jantzi du lehenengoz - Lea-Artibai eta Mutrikuko Hitza : Lea-Artibai eta Mutrikuko Hitza\nInhar Urruzunok Euskadiko harri txikien txapela jantzi du lehenengoz\nInhar Urruzuno Pagoaga nagusitu zen domekan Aiako probalekuan jokatu zen harri txikien Euskadiko harri jasotze txapelketan. Harrijasotzaile ondarrutarrak 11.537,5 kilo jaso zituen guztira.\nZehatz esanda, 99 altxaldi egin zituen: 31 jasoaldi 125 kiloko lauki luzeagaz, 26 jasoaldi 125 kiloko harri zilindrikoagaz, 17 jasoaldi 112,5 kiloko kubikoagaz eta 25 jasoaldi 100 kiloko harri bolagaz. Lau harriekin jasoaldi gehien lortu zituen Ondarroako harrijasotzaileak.\nHarri zilindrikoagaz hasi zuen txapelketa Urruzunok, eta zozketan lehen lekuan egokitu zitzaion harriak altzatzea. Txapelketari oso hasiera ona eman zion, baina lehen harri jaso ostean, urduri jarri zela nabarmendu du ondarrutarrak. “Ez dakit presioa ala Jesus Mari txapelketara agertu ez zelako izan zen. Neuk ere ez dakit, baina lehen harria altxutu nuenez geroztik arraro xamar sentitu nintzen. Lehenengo txanda oso ona egin nuen, errez eta gustura aritu nintzen, betiko legez, ez nuen urduri jartzeko arrazoirik baina, azken harria altxatu arte urduri egon nintzen. Neuk ere ez dakit zer gertatu zitzaidan”.\nDenboraldi honetan harri txikien lau titulurik garrantzitsuenak lortu ditu Inhar Urruzunok; helburuak beteta pozik dago ondarrutarra\nUrruzuno pozik agertu da Euskadiko harri txikien txapelketan absolutu mailan lortutako txapelagaz. “Harrijasotzaile batentzako titulurik garrantzitsuena hauxe da. Pozik nago, aurten janzten dudan laugarren txapela da: Bizkaikoa, Euskadikoa, Euskal Herriko zazpi herrialdeetakoa eta Mallabikoa lortu ditut. Harri txikietan neure buruari helburu legez ipini nizkionak lortu ditut behintzat aurten. Lau titulu horiek oso garrantzitsuak dira niretzat”.\nTxapelketari dagokionez, parte hartzeko izena emanda zegoen Jesus Mari Iruretagoiena Izeta III.a ezin izan zen txapelketan aritu, eskuineko ukondoan duen tendinitis arazo bategatik. Guztira, bost harri jasotzaile aritu ziren Aiako proban. Giro ona egon zen Aiako probalekuan.


Merkataritza ordutegien liberalizazioa; herritarrentzat edo turistentzat?\nMerkataritza ordutegiak erabat liberalizatuta izango dituen Hego Euskal Herriko lehen hiria Bilbo izango da. Neurria datorren urteko udan jarriko da martxan. Merkataritza ordutegien egoerak polemika handia piztu du. Ordutegien liberalizazioa turismo joera handiko eremuetan emango da, gai honen arira galdera asko datorkiguz burura, Zein hiri mota nahi dugu , Turistentzat egin hiri bat izatea? Hiritarrak berak turistak bilakaraztea?


FSC sistema | Manual Técnico de formación para la caracterización de madera de uso estructural\nFSC nazioarteko erakunde independentea, gobernuz kanpokoa eta irabazi-asmorik gabea da. 1993an eratu zen, ingurumenaren aldetik baso-kudeaketa arduratsua, gizartearentzat onuragarria eta ekonomikoki bideragarria sustatzeko mundu osoko basoetan. FSCk bi helburu ditu: batetik, zigilu bakarra sortzea (FSC ® zigilua), oro har aplikatzeko estandar batzuen bidez ziurtapenaren sinesgarritasuna bermatu ahal izango duena; eta, bestetik, ziurtatzeko ardura duten erakundeak egiaztatzea FSCren estandarren arabera.\nFSCk hiru motatako ziurtagiriak luzatzen ditu: Baso-ziurtapena, zaintza-katea eta zur kontrolatua.\nZiurtagiri mota bakoitza produkzioaren etapa bakoitzarekin dago lotuta; baso-produktua produkzio- edo banaketa-katean non kokatzen den.\nFSCren eskakizunak bete izana egiaztatzeak ziurtatu egiten du FSC etiketa daramaten materialak eta produktuak arduraz kudeatutako basoetatik datozela.\nBaso-kudeaketaren ziurtapena basoen kudeatzaileei edo jabeei ematen zaie, baldin eta haien kudeaketa-jardunbideek FSCren printzipioetan eta irizpideetan ezarritako eskakizunak betetzen badituzte.\nZaintza-katearen ziurtapena ziurtatutako FSC baso-produktuen fabrikatzaile, errematatzaile eta banatzaileei aplikatzen zaie. Ziurtapen mota horrek egiaztatu egiten du FSC etiketarekin saltzen diren produktuek egiaz FSC material ziurtatuak biltzen dituztela eta euren produkzio-katean zehar kontrolatutako iturrietatik datozela.\nZur kontrolatua definitzearen arrazoia izan da enpresek edo erakundeek euren materialetan zur-iturri onartezinak sar dezaten galaraztea. FSC zur kontrolatua FSC zur ziurtatuarekin besterik ezin da nahasi, adibidez, FSC iturri misto gisa etiketatutako produktuetan.\nBerariazko aukerak daude tamaina txikiko edo intentsitate baxuko lursailen jabeen eta erkidegoen baso-eragiketetarako.\nFSCk ez du bere kabuz ziurtagiririk luzatzen. Ziurtapen-prozesua erakunde ziurtatzaileek gauzatzen dute. Horiek FSCrekiko enpresa independenteak dira.\nEnpresa ziurtatzaile horiek baso-kudeaketa eta zaintza-katea ebaluatzen dute FSCren estandarren arabera. Erakunde ziurtatzaile egiaztatuak (homologatuak) besterik ez daude baimenduta FSC ziurtagiriak luzatzeko.\nFSC ziurtagiria lortzeko, honako 5 urrats hauek eman behar dira:\nFSCk egiaztatutako ziurtapen-erakunde batekin edo gehiagorekin harremanetan jartzea. Kostuaren eta epeen inguruko lehen aurrekontua egiteko, ziurtapen-erakundeak oinarrizko informazioa beharko du eragiketa-prozesuei buruz. Ziurtapen-erakundeak FSC ziurtapena lortzeko eskakizunen inguruko informazioa emango du.\nNorberak erabaki dezake zein ziurtapen-erakunderekin lan egin eta kontratua sinatu nahi duen.\nZiurtapen-ikuskapen bat egingo da, enpresak ziurtapena lortzeko eskakizunak betetzen ote dituen ebaluatzeko.\nIkuskapenean bildutako informazioa da ikuskapen-txostenerako oinarria, eta horren arabera dagokion erabakia hartuko du ziurtapen-erakundeak.\nZiurtapen-erabakia aldekoa bada, FSC ziurtagiria jasoko da. Ikuskapenean aditzera ematen bada enpresak oraindik ez dituela FSC eskakizunak erabat betetzen, enpresa beste ikuskapen batzuen mende jarri ahal izango da ondoren, ziurtapen-txostenean iradokitako aldaketak egin eta gero.\nFSC ziurtagiriek bost urteko indarraldia dute. FSCk egiaztatutako ziurtapen-erakundeak ikuskapenak egingo ditu urtero, FSC ziurtapenaren eskakizunak iraunkorki betetzen direla egiaztatzeko.\n‹ Ziurtapena nola lortzen den igo PEFC sistema ›


Euskal dantzaren inguruko SOKA erakusketa Biarritzen egongo da ikusgai | Etxepare Euskal Institutua\nEuskal dantzaren inguruko SOKA erakusketa Biarritzen egongo da ikusgai\n2015eko irailaren 11tik urriaren 11ra bitartean, EKE-k (Euskal Kultur Erakundeak) ekoizturiko eta, besteak beste, Etxepare Euskal Institutuak babestutako SOKA, euskal dantzaren urratsetan erakusketa ibiltaria Biarritzeko Santa Eugenia elizpean egongo da ikusgai. Edukiak lau hizkuntzatan (euskara, gaztelania, ingelesa eta frantsesa) eskainiko dituen erakusketa honek euskal dantzaren inguruko eduki ezberdinak eskainiko ditu. Uda honetan, Boisen antolatu den euskal jaialdian egon da ikusgai.\nEsaterako, 400 ilustrazio baino gehiago egongo dira ikusgai (argazki eta irudi bildumak, lekukotasun zatiak, soinu zatiak…). Artxibo horiei gehitu behar zaizkie euskal dantzaren estetikaz edota alderdi sozialaz eginak izan diren bideo sorkuntzak. Azpimarratzekoa da, bestalde, EKE-k sortutako "Eleketa" ahozko memoriaren bilketan euskal dantzaren inguruko lekukotasun ugari grabatuak izan direla eta horien zati ezberdinak ikusgai izango direla erakusketan.\nBestalde, edukien aberastasuna ikuslegoaren esku uzteko, ukipen-pantailak, formatu handiko telebistak, koadro numerikoak, ordenagailuak eta bideo-proiekzio eremuak baliatuak izango dira ere. Halaber, erakusketaren partaide den Euskadiko Filmategiko artxibo batzuk erakutsiak izango dira.\nSOKA, EKEk ekoiztua du, Gipuzkoako Diputazioarekin eta Donostia 2016-rekin partaidetzan. Euskal dantza hobeto ezagutaraztea du helburu, publiko zabalari batez ere.